Grupa pojedinaca u BiH radi šta im se sviđa\nObjavljeno: 15 jul 2017 . u kategoriji Republika Srpska\nDelegat u Domu naroda Parlamentarne skupštine BiH Nebojša Radmanović smatra da ne postoji Savjet ministara i kakva-takva vlast u BiH već grupa pojedinaca koji ne odgovaraju ni svojim partijama, već rade šta im se sviđa.\nRadmanović je naveo da to pokazuje i rasprava o izvještaju o radu Savjeta ministara BiH za prošlu godinu, koju ne prihvataju ni stranke u vlasti.\nPrema njegovim riječima, skoro da nema poslanika ili delegata koji može da razumije šta je u tom izvještaju napisano.\n"Danas nijedan dom ni Savjet ministara ne rade ono što bi trebalo, već stvara konfuziju u BiH. Ranije nije bilo tako...Nažalost, nećemo izaći iz ove situacije do narednih izbora, a to je vrlo, vrlo dugo", rekao je Radmanović za sarajevsko "Oslobođenje".\nRadmanović smatra da se samo dijalogom može krenuti sa mrtve tačke kada je riječ o Reformskoj agendi i otvaranju pregovora sa EU.\n"Čini mi se danas ne postoji dogovor ni u okviru partija, a kamoli među partijama. Rješenje je koncept koji ćemo ostvarivati i u kojem se zna ko će šta raditi", rekao je Radmanović.\nRadmanović je istakao da ozbiljni političari imaju rezervnu varijantu, te da se, ako ne ide jedan koncept, ide s drugim s ciljem da se ide naprijed.\nOn je naveo da trvenja između vlasti i opozicije dolaze do izražaja u teškim situacijama, te da to nije samo slučaj u Republici Srpskoj.\n"Dobro je da imamo različita mišljenja ako će to voditi napretku. Sada nije vidljivo da je opozicija kvalitetan korektiv", rekao je Radmanović.\nOn je dodao da je, kada je riječ o strankama u vlasti, logično da postoje različita mišljenja, kojih u javnosti "i nema koliko bi se moglo očekivati", te podsjetio da je posljednje eskaliralo u vezi sa dokapitalizacijom Rudnika "LJubije", ali da je koalicija dosta čvrsta.\nRadmanović, koji je i potpredsjednik SNSD-a, kaže da pripada najmoćnijoj političkoj opciji u Republici Srpskoj koja ima značajan broj kadrova, koja će morati da vodi računa i o najboljim iz svojih redova i o koalicionim partnerima.\nOn je dodao da u SNSD-u očekuju da će u maju naredne godine imati kandidate za naredne izbore.


Vašu porudžbinu obavljenu preko sajta www.malidrugari.rs moći ćete da platite na nekoliko načina:\nUkoliko ste se odlučili za ovu vrstu plaćanja, na Vašu e-mail adresu dobićete automatski odgovor „Potvrda porudžbine sa sajta malidrugari.rs“.\nUkoliko posedujete platnu karticu - VISA, Maestro ili MasterCard koje podržavaju plaćanje preko Interneta plaćanje proizvoda možete izvršiti odmah. Plaćanje karticama je realizovano u saradnji sa AllSecure doo i UniCredit Bank Beograd i obavlja se na bezbedan i sertifikovan način preko AllSecure Paymet Gateway-a, jednostavnim unosom podataka sa platne kartice. Podaci o platnoj kartici nisu dostupni Prodavcu već su isključivo dostupni procesoru platnih kartica\nPrilikom plaćanja karticom, cena dostave biće uračunata u ukopnu sumu i ona iznosi 350,00 RSD. U koliko je pošiljka preko 5.000,00 RSD, dostava je besplatna.\nUkoliko ste pravno lice i pri kupovini ste odabrali ovu vrstu plaćanja, na Vašu e-mail adresu dobićete automatski odgovor „Potvrda porudžbine sa sajta malidrugari.rs“.


pink.rs | Mali: Nacionalni stadion biće završen za 2,5 do 3 godine\nMali: Nacionalni stadion biće završen za 2,5 do 3 godine\nMinistar finansija Siniša Mali je najavio da će radovi na izgradnji Nacionalnog fudbalskog stadiona u Surčinu krenuti vrlo brzo i da se završetak očekuje za dve i po do tri godine.\nProjekat će, prema najavama čelnika Fudbalskog saveza Srbije, koštati izmedu 50 i 70 miliona evra, a ministar smatra da to i nije toliko velika investicija, s obzirom na koristi koje treba da donese.\n- Ceo koncept treba da se zove "Stadion siti", a to podrazumeva mnogo toga. Plan je da u okviru stadiona napravimo ceo grad. Biće tu izložbeni sajmovi, prostor za kulturu i koncerte, akvaparkovi, ali i tehnološki park koji uključuje dolazak velikih svetskih trgovačkih lanaca - izjavio je Mali.\nNacionalni stadion će, prema rečima ministra, Srbiji doneti korist sa dva aspekta.\nPrvi je dalja promocija sporta i razvoj sportske infrastrukture, jer Srbiju, kako navodi, vidi kao domaćina svetskog prvenstva, domaćina Lige šampiona i Lige Evrope, a drugi aspekt je potpuno razvojni, imajući u vidu da će Srbija gradnjom nacionalnog stadiona dobiti nove poslovne i stambene celine.\nMinistar kaže da su u budžetu za ovu godinu već opredeljena sredstva za projektovanje stadiona i da su u toku pregovori sa kompanijama Ikea i Kaufman, koje su, kako ističe, vrlo zainteresovane da se nađu u okviru celog kompleksa.\n- Biće tu i jako mnogo poslovnog prostora, kao i kompletan stambeni blok - naveo je Mali dodajući da će sve to biti privatne investicije koje država neće subvencionisati.\n- Pre nego što smo ušli u celu priču, uradili smo analizu koje sve zemlje u okruženju imaju nacionalne stadione i videli da Albanija i Budimpešta završavaju svoj, kao i da ga Rumunija već ima. Pošli smo od toga da je sport odavno prestao da bude samo sport i da je reč o velikom biznisu posebno ukoliko govorimo o fudbalu - rekao je Mali.\nGlavni cilj Nacionalnog stadiona je, napominje, da se kroz sportske događaje i sportske manifestacije promoviše Srbija, ali i da se istovremeno zarađuje od turizma i stanih investicija.\nNacionalni fudbalski stadion moći će da primi 60.000 navijača, prostiraće se na 35 hektara, a sa pratećim objektima i sadržajima na ukupno 430 hektara.\nParcela koja se nalazi u Surčinu sada je poljoprivredno zemljište i u narednom periodu biće pretvorena u građevinsko.\nNa 326 hektara prostiraće se spratni sadržaji, a na 65 hektara saobraćajna infrastruktura. Za stadion je potrebno obezbediti i 10.500 parking mesta.\nPlanirana je i izgradnja nove primarne saobraćajne mreže, kao i izgradnja nove petlje koja će omogućiti uključenje na auto-put Beograd-Šid sa obilaznicom.\nMali: Gradićemo nacionalni stadion i Stadion siti\nDo 10.maja gotova studija za stadion, gradnja polovinom 2020!\nMali: Nacionalni stadion deo šireg 'Siti' koncepta\nMali: Reforma Poreske uprave biće završena do 2023. godine\nMali: Veće plate do kraja godine, povećanje penzija od sledeće\nMali: Manji porez na zarade od 2019. godine


Cijene nafte u FBiH za godinu dana porasle za skoro 0,50 KM - FinConf News\nCijene nafte u FBiH za godinu dana porasle za skoro 0,50 KM\n08/06/2018 Sanja Bogdanovic\nCijena nafte i naftnih derivata u Federaciji BiH u posljednjih godinu dana porasla je za blizu 0,50 KM po litru. Rezultat je to rasta cijene barela nafte na svjetskom tržištu, koja je u istom periodu povećana za 25,39 USD. Cijena benzina je posljednji put rasla u maju i to za 0,13 KM, a dizela za 0,14 KM.\nCijene dizela i benzina varirale su od maja prošle do kraja maja ove godine i bile su ispod 2 KM sve do 1. februara 2018. kada je na snagu stupio Zakon o izmjenama i dopunama Zakona o akcizama u BiH, kada je posebna putarina za izgradnju autoputeva s 0,10 KM povećana na 0,25 KM po litru derivata. Također, uvedena je akciza na biogoriva i biotečnosti u iznosu od 0,30 KM po litru i akciza na lož ulje je povećana sa 0,30 na 0,45 KM po litru derivata.\nS obzirom na to da benzinske pumpe prema Zakonu o kontroli cijena formiraju cijene proizvoda i usluga slobodno prema uslovima tržišta te da je cijena nafte u određenim trenucima prošle godine bila ispod 1,90 KM, podaci Federalnog ministarstva trgovine, koji su formirani na osnovu obavještenja o promjeni cijena i marži dobijenih od 681 benzinske pumpe u FBiH, govore da su cijene porasle za blizu 0,50 KM.\nU maju prošle godine cijena benzina je bila niža za 0,38 KM, a dizela za 0,41 KM u odnosu na maj ove godine. Benzin je najjeftiniji bio u avgustu i septembru prošle godine, kada je cijena po litru iznosila 1,87 KM. Najniža cijena dizela bila je u septembru prošle godine kada je iznosila 1,82 KM.\nCijena goriva je posljednji put bila niža od 2 KM u januaru ove godine, a nakon što je u februaru skočila na 2,15 i 2,13 KM nastavila je rasti, osim u martu kada je cijena benzina ostala ista, a cijena dizela pala za 0,01 KM. Već u aprilu litar benzina je bio 2,18 KM, a litar dizela 2,16 KM.\nCijena je posljednji put skočila u maju pa tako litar benzina sada košta 2,31 KM, a litar dizela 2,30 KM, što znači da su skuplji za 0,13, odnosno 0,14 KM u odnosu na april. Istovremeno, cijena barela nafte na svjetskom tržištu u maju je povećana za 5,36 USD i iznosi 76,88 USD. Najniža cijena nafte na svjetskom tržištu bila je u junu prošle godine, a trenutna cijena nafte i naftnih derivata na svjetskom tržištu je najviša u posljednjih godinu dana.\n– Geopolitička situacija, promjene politika velikih proizvođača sirove nafte u smislu povećanja ili smanjena proizvodnje, kao i kretanje kursa dolara znatno su utjecali na cijenu barela ovog energenta – kazali su za Klix iz resornog ministarstva.\nMoguće poskupljenje avionskih karata zbog rasta cijena goriva?\nSonra iz Živinica prodala dionice u Sarajevskoj pivari vrijedne oko 3,5 mil KM


BOŠ: Po prvi put uspešno prezentovane studije slučaja - Studije budućnosti\nBOŠ: Po prvi put uspešno prezentovane studije slučaja\nU četvrtak 12. jula i petak, 13. jula 2018. godine u prostorijama Beogradske otvorene škole studenti jubilarne 25. generacije programa Studije budućnosti po prvi put su imali priliku da svoj završni projekat iskažu u formi studije slučaja. Studenti su svoje studije slučaja prezentovali pred četvoročlanom komisijom, koju su činili alumnisti i zaposleni BOŠ-a.\nTeme studija slučaja povezane su sa izazovima sa kojima se BOŠ kao organizacija susreće. „Novi format BOŠ događaja“ i „Promotivna kampanja Studija budućnosti“ bile su teme ovogodišnjih studija slučaja, a pojedina rešenja i ideje koja su studenti predstavili BOŠ će potencijalno primeniti u svom radu.\nKroz ovu formu završnog projekta studenti stiču veštine rada u timu, ali i sposobnost analitičkog razmišljanja i pristupa određenom problemu kojim se studija slučaja bavi. Bitan deo svake studije slučaja jeste prezentacija samog rada, koja od studenata zahteva i veštinu javnog nastupa, za koju su studenti imali prilike da prođu obuku u prvom semestru na modulu Veštine za budućnost.\nStudija slučaja, kao i preostale dve forme završnog rada, pružaju mogućnost studentima da na kreativan način zaokruže svoju akademsku godinu. Njihovi radovi biće objavljeni u Zborniku studentskih radova, što predstavlja odličnu referencu za dalji akademski put naših studenata.


Toplotni udari opasniji od oluja i poplava - Penzin\nPočetna Magazin Godine Toplotni udari opasniji od oluja i poplava\nPoplave i ledene oluje izazivaju najveće ekonomske gubitke u SAD, ali toplotni udari su vodeći uzročnik smrti ljudi tokom poslednje decenije. Toplotni udari sveke godine u SAD ubiju 1,5 do dve hiljade ljudi.\nOčekivanja su da će ovaj broj da se udvostruči ili utrostruči u narednim decejama, ali da ovaj rast neće biti ravnomeran. Tome će doprineti i veći broj stanovnika starijih od 65 godina, a po jednom predviđanju samo u državi Kalifornija do kraja veka toplotni udari ubijaće skoro 9.000 ljudi.\nPrema radu pod naslovom “Projekcije budućeg stepena smrtnosti izazvanog toplotom u okviru scenarija promene klime” nedvosmisleno je potvrđena veza oboljevanja i smrtnosti sa povećanjem temperature.\nAleks Vilson, iz Instituta za planiranje žilavosti zgrada i naselja, kaže da klimatski modeli nagoveštavaju daleko češće i jače toplotne udare od 2039. godine ako ne i ranije. On podseća da je kvalitet gradnje domova izuzetno važan da nas brani od ove opasnosti.\nTags:klimaklimatske promeneletotoplotatoplotni udarvremevremenska prognoza


Na severu Italije grad veličine teniskih loptica oštetio automobile i privremeno blokirao autoput - Svet - Dnevni list Danas\nPočetna » Svet » Na severu Italije grad veličine teniskih loptica oštetio automobile i privremeno blokirao autoput\nIlustracija Foto: pixabay /Hans\nGrad veličine teniskih loptica privremeno je blokirao autoput u severnoj Italiji i oštetio desetine automobila, a poljoprivredni lobi je ocenio danas da sve češće poslednjih godina dolazi do ekstremnog nevremena.\n„U Italiji se suočavamo sa posledicama klimatskih promena, sa trendom ka tropikalizaciji i sve češćim ekstremnim nevremenom“, saopštio je poljoprivredni lobi Koldireti (Coldiretti), navodeći učestavle iznenadne i razorne oluje, kratke i jake kiše i brzi prelazak iz sunčanog vremena u oluje.\nKoldireti je procenio štetu na 14 milijardi evra nanetu poljoprivrednoj proizvodnji, zgradama i infrastrukturi zbog nevremena izazvanih klimatskim promenama poput poplava i klizišta.\nNa snimcima jake oluje i grada koji su juče zahvatili okolinu grada Modene na severu zemlje videli su se automobili sa razbijenim šoferšajbnama i zapanjeni putnici koji stoje pored svojih uništenih vozila.\nIako je grad uobičajena pojava u italijanskoj dolini reke Po, meteorolog Luk Lombroso rekao je da je njegova jačina i učestalost ove godine „neobično“ česta.\nGrad može da uništiti čitava polja povrća i voća, a prema proceni Koldireti prinos breskvi i kajsija biće manji za 40 odsto a nektarina za 50.


Dmitrović: Pored materijalnih davanja, mora se povesti računa i o negovanju kulta porodice - Društvo - Dnevni list Danas\nPočetna » Vesti » Društvo » Dmitrović: Pored materijalnih davanja, mora se povesti računa i o negovanju kulta porodice\nDmitrović: Pored materijalnih davanja, mora se povesti računa i o negovanju kulta porodice\nMinistar za brigu o porodici i demografiju Ratko Dmitrović izjavio je danas, tokom posete Zrenjaninu, da iskustva i kod nas i u Evropi pokazuju da se problem demografije ne može rešiti samo finansijskim izdvajanjima.\n„Da je to tako, bogate zemlje imale bi znatno veću stopu rodnosti, a nijedna nema ni 2,1, što je nivo proste reprodukcije. Kod nas je ona 1,5“, rekao je Dmitrović, piše u saopštenju Ministarstva za brigu o porodici i demografiju.\nZato se, prema njegovim rečima, pored materijalnih davanja, mora povesti računa i o negovanju kulta porodice u najpozitivnijem smislu te reči.\nDmitrović je, posle sastanka sa gradonačelnikom Zrenjanina Simom Salapurom i Radošem Pejovićem, pomoćnikom Pokrajinskog sekretara za populacionu politiku AP Vojvodine, rekao da se žena, zahvaljujući civilizacijskim dostignućima izborila za pravo da presudno odlučuje koliko će dece imati.\n„Zato ženu moramo da pitamo koji su to uslovi koji bi je opredelili da rodi više od jedno ili dvoje dece. Ukolko donese takvu odluku, ne sme da trpi šikaniranja na poslu“, rekao je Dmitrović.\nDmitrović je obišao radove na izgradnji Parka porodice u Perlezu, mesta u kom će 12. avgusta biti održani Dani porodice, jedinstvena manifestacija namenjena promociji porodičnih vrednosti i odrastanju dece u zdravom okruženju.\nMere populacione politike koje se odnose na finansijska izdvajanja iz budžeta grada, po rečima gradonačelnika Zrenjanina, nisu male, ali uporedo s tim, ova lokalna samouprava radi i na promociji porodice, a Park u Perlezu je najbolji primer.\nU Zrenjaninu, istakao je, nema liste čekanja za vrtiće. Za prvorođeno dete kao roditeljski dodatak iz lokalnog budžeta izdvaja se 50.000 dinara, a za drugo dete 35.000.\nMinistarstvo za brigu o porodici i demografijuporodicaRatko Dmitrović


Janković: Opozicija da podrži jednog kandidata za predsednika\nBeta 19. avgusta 2021. 09:10\nNekadašnji predsednički kandidat i zaštitnik gradjana Saša Janković izjavio je da je potrebno da opozicione stranke podrže jenog kandidata na predstojećim izborima za predsednika Srbije, ali da nije neophodno da to bude podrška svih stranaka opozicije.\n„Opozicijom se naziva svako ko formalno nije u vladi, makar samo zato što ga čak ni loša vlast neće, ili ga se stidi, ili joj tako više koristi. Dobar kandidat morao bi takvoj vrsti ‘opozionih lidera’ da zahvali na podršci i odbije je, ako ima integritet potreban da sutra vodi zemlju“, rekao je Janković za list Nova.\nJanković je rekao da je kao predsednički kandidat bio puno kritikovan što nije hteo „svačiju podršku“.\n„Valjda je danas, tri-četiri godine kasnije, mnogima jasnije zašto. A neki od takvih ‘opozicionara’ najboljeg kandidata nikad neće ni podržati, baš da bi stvorili utisak kako ‘nema jedistva'“, rekao je Janković.\nGovoreći o noćnom rušenju u Savamali, on je podsetio da je predsednik države Aleksandar Vučić ljude koji su to organizovalil nazvao „kompletnim idiotima“.\n„Danas kompletni idioti od cele Srbije prave Savamalu, svoju prćiju, a Vučić kao da ne razume da ne vodi grupu navijača-hulgana, već državu“, rekao je Janković.


GOMEX : Šešir nakrivi, lakše se živi - GOMEX pokrovitelj projekta "Slikaonica"\nGOMEX pokrovitelj projekta "Slikaonica"\nVelikom izložbom i podelom prigodnih nagrada za najbolje male umetnike, u zrenjaninskoj Savremenoj galeriji završen je projekat "Slikaonica" koji je trajao od oktobra do decembra 2017. godine.\nPokrovitelj događaja i partner u projektu bila je kompanija GOMEX.\nNa ovaj način, naša kompanija još jednom je pokazala izuzetan stepen društvene odgovornosti, ali i brige o mlađim naraštajima.\nUčešćem u projektu "Slikaonica" deca su bila u prilici da se kreativno izraze, druže sa svojim vršnjacima i kroz crtež upoznaju svet oko sebe, bez potrebe da za to koriste računare, tablete i telefone. "Slikaonica" je ujedno bila i dobra prilika da se najmlađima ukaže na važnost posećivanja ustanova kulture u Zrenjaninu za zdrav psihološki razvoj.\nNa izložbi su prikazani radovi dece iz deset osnovnih škola grada Zrenjanina: "Dr Jovan Cvijić", "Dositej Obradović","Sonja Marinković","Vuk Karadžić","Jovan Jovanović Zmaj", "Žarko Zrenjanin", "2. oktobar", "Đura Jakšić", "Petar Petrović Njegoš" i Specijalne škole "9. maj".\nSelekciju radova izvršio je akademski slikar Nenad Nedeljkov, a na otvaranju izložbe brojnim malim umetnicima obratili su se Jelica Milivojev i Dušan Radišić iz Savremene galerija i Nedeljko Golušin u ime kompanije GOMEX.


srbijasport.net - Vesti - Zonske lige - Milošević novi trener Kovinaca\nSubota, 08.05.2021 01:10\nTrener Dragan Milošević i predsednIK Đorđe Anćelkov\nPosle sporazumnog raskida saradnje sa trenerom Gabrijelom Radojičićem na sastanku uprave vojvođanskog ligaša Radničkog na čelu sa predsednikom Đorđem Anđelkov odlučeno je da u narednom periodu na klupi Kovinaca sedne nekadašnji igrač, a sada iskusni trener Dragan Milošević. Novi trener Milošević vratio se u svoj rodni grad Kovin, a u svojoj trenerskoj karijeri predvodio je klubove Mladost (Bački Jarak), Cement (Beočin), Radnički (Sremska Mitrovica), Novi Pazar i u Nemačkoj klub Srbija iz Berlina. Posle dogovora i preuzimanja kluba Radničkog trener Milošević je rekao:\n-Očekuje me nimalo lak posao i zahvalio bih se na poverenju koji su mi ukazali ljudi iz uprave kluba na čelu sa predsednikom Anđelkovim i neverovatan je osećaj vratiti se i voditi svoj matični klub gde sam kao igrač ponikao i dugo nosio dres. Obećavam veliki rad i uvek može bolje i verujem da ovaj tim može do cilja i plasmana na tabeli koji znači opstanak u Vojvođanskoj ligi.-\nU nedelju debitujete na klupi i dočekujete Proleter (Banatski Karlovac).\n- Vrlo bitna je prva utakmica i pokušaću ove nedelje da na najbolji način pripremim svoje igrače i da oni na terenu pokažu koliko vrede. Očekujem pobedu svog tima na debiju i maksimalno poštujemo goste iz Banatskog Karlovca koji takođe imaju dobar tim i koji beleže dobre rezultate ove sezone.- istakao je Milošević.\nZonske lige Muškarci Vojvođanska liga "Istok" Radnički (K) Srbija Južnobanatski okrug Kovin\n''Policijski čas'' delegata i uprave Crnjanske ''Budućnosti''\n29 .kolo Vojvođanska liga "Istok"\nOmladinac FAM : Proleter\nJedinstvo (V) : Krajina\nSloga : Mladost\nBegej : Jedinstvo (BK)\nRadnički (K) : Budućnost\nNaftagas : Borac\nRadnički (S) : Banat\nŽAK : Crvena zvezda\n1 OFK Kikinda 1909 27 21 3 3 66\n2 Jedinstvo (BK) 26 17 6 3 57\n3 Naftagas 27 16 7 4 55\n4 Mladost 26 13 7 6 46\n5 Proleter 27 15 0 12 45\n6 Omladinac FAM 26 14 2 10 44\n7 Borac 26 14 2 10 44\n8 Jedinstvo (V) 26 12 4 10 40\n9 Begej 26 13 1 12 40\n10 Sloga 26 11 3 12 36\n11 Radnički (K) 26 11 1 14 34\n12 Budućnost 26 9 3 14 30\n13 Crvena zvezda 26 7 5 14 26\n14 ŽAK 27 6 5 16 23\n15 Radnički (S) 27 7 2 18 23\n16 Banat 26 5 5 16 20\n17 Krajina 27 4 2 21 14


Kina poručuje Japanu: Dajte nam dokaz ― neka političari popiju vodu iz Fukušime - 15.04.2021, Sputnik Srbija\nKina poručuje Japanu: Dajte nam dokaz ― neka političari popiju vodu iz Fukušime\nMinistarstvo spoljnih poslova Kine pozvalo je političare u Tokiju da iskoriste otpadnu vodu iz nuklearne elektrane Fukušima za piće, kuvanje, pranje odeće ili... 15.04.2021, Sputnik Srbija\nsvet, vesti, kina, japan, fukušima\nCC BY-SA 2.0 / Wikipedia/IAEA Imagebank / Nuklearna elektrana Fukušima posle nesreće\nCC BY-SA 2.0 / Wikipedia/IAEA Imagebank /\nMinistarstvo spoljnih poslova Kine pozvalo je političare u Tokiju da iskoriste otpadnu vodu iz nuklearne elektrane Fukušima za piće, kuvanje, pranje odeće ili navodnjavanje kako bi dokazali da je dovoljno bezbedno da se ta voda ispusti u okean.\nPortparol kineskog Ministarstva spoljnih poslova Žao Liđijan izrazio je još jače protivljenje Pekinga odluci Tokija da u okean ispusti više od milion tona „prečišćene“ nuklearne otpadne vode.\n„Tvrdnje Japana da se bezbednost nuklearnih otpadnih voda oslanja samo na jednostrano dobijene podatke su potpuno neuverljive. Tokijska elektro kompanija (TEPKO), koja je odgovorna za rad nuklearne elektrane Fukušima, umešala se u podatke i prikrila informacije“, tvrdi portparol kineskog ministarstva, insistirajući da se uključe međunarodne agencije.\nŽao kaže da su japanski političari u središtu prikrivanja istine i traži da dokažu bezbednost vode, prenosi RT.\n„Zamolite ih da radioaktivnu otpadnu vode koriste za piće, kuvanje, pranje odeće ili navodnjavanje i zamolite ih da obezbede da plodovi mora ne budu zagađeni nuklearnom otpadnom vodom“, navodi on.\nDodaje da, kako ističe nemački Institut za pomorstvo, obala Fukušime ima jednu od najjačih okeanskih struja na svetu.\n„U roku od 57 dana od dana ispuštanja, radioaktivne supstance će se proširiti na veći deo Tihog okeana, a u svetske vode će se proširiti za 10 godina“, naglašava Žao.\nProšle godine je Grinpis izvestio da su otpadne vode iz postrojenja opasnije nego što je japanska vlada navela.\n„Spakujte radioaktivnu vodu i pošaljite Americi“: Odluka Japana uznemirila skoro ceo svet\n14 April 2021, 18:00\nNjihova publikacija pod naslovom „Realnost krize sa radioaktivnom vodom iz Fukušime“ tvrdi da navodno prečišćena voda još uvek sadrži opasne nivoe ugljenika-14, radioaktivne supstance koja ima potencijal da ošteti ljudsku DNK.\nOrganizacija je tvrdila da je japanska vlada pogrešno opisala vodu kao „prečišćenu“ i stvorila utisak da je radioaktivni tritijum jedini radionuklid u vodi.


Izvoz srpskog IT-a dostigao milijardu eura › Made-in-Germany.rs\nIzvoz srpske IT industrije dostigao je u ovoj godini nivo od milijardu eura, a digitalizacija predstavlja jedan od prioriteta rada vlade, istakao je ministar finansija Siniša Mali u Beču, na sastanaku ministara ekonomije zemalja učesnica Berlinskog procesa.\nU obraćanju učesnicima panela „Zajednički pristup ka digitalizovanom zapadnom Balkanu“ Mali je naveo da 10 posto BDP-a Srbije čini upravo IT industrija, koja iz godine u godinu beleži visoke stope rasta.\n– Kako veliki broj mladih ljudi svoju budućnost vidi u toj oblasti, Srbija je programiranje uvela ne samo u nastavu srednjih već i osnovnih škola. Naša obaveza je da te mlade ljude zapošljavamo, da im pružimo mogućnost da svoje snove ostvare u našoj zemlji. Ove godine je 1.750 škola dobilo kompjutere i priključenje na internet – rekao je Mali.\nOn je dodao da je Srbija postala lider u implementaciji takozvanih e-udžbenika i najavio da će srpske škole od septembra imati 2.000 potpuno digitalizovanih učionica, kako bi deca „svoje učenje i obrazovanje sticala u okruženju koje je najvažnije za njihove karijere“.\nGovoreći o digitalizaciji, srpski ministar finansija je naveo da je Vlada Srbije posebno ponosna na projekat e-uprave, kroz koji je samo tokom prošle godine izdato u elektronskoj formi više od šest miliona dokumenata, a čime su građanima ušteđeni milioni sati čekanja u redovima, kao i 2,2 miliona eura u taksama, prenosi agencija „Tanjug“.\n– Još jedan u nizu projekata vlade u okviru procesa digitalizacije je i „e-beba“, koji omogućava roditeljima da mogu elektronski da prijave svoje dete u porodilištu, bez čekanja u redovima, a svu potrebnu dokumentaciju dobijaju na kućnu adresu – naglasio je Mali i dodao da država mnogo ulaže u velike naučno-istraživačke centre, poput Naučno-tehnološkog parka u Beogradu, gde danas radi više desetina kompanija koje zapošljavaju stotine mladih.\n– Hoćemo da te naučno-istraživačke centra napravimo u celoj Srbiji, za šta smo izdvojili 65 miliona evra. Digitalizacija je važna ne samo za Srbiju, već i za ceo region – istakao je Mali i najavio da će Srbija sledeće godine biti domaćin „Digitalnog samita“ zemalja regiona, na kojem će potvrditi svoje liderstvo u regionu u toj oblasti.


Rekonstrukcija Vatrogasnog doma u Prijedoru: Za bolje uslove ulažu dva miliona KM | Prijedor - Portal grada Prijedora - GradPrijedor.com\nU Prijedoru je raspisan tender za izvođača rekonstrukcije i nadogradnje gradskog Vatrogasnog doma koja bi trebalo da počne u prvoj polovini ove godine.\nStarješina Teritorijalne vatrogasne jedinice Prijedor Nebojša Miljuš kaže da će biti uloženo oko 1.900.000 KM kako bi stari objekat dobio moderan izgled i bio funkcionalniji za rad vatrogasaca.\n– Rekonstrukcijom i proširenjem dobijamo veći prostor za smještaj savremenih vatrogasnih vozila koja zbog svojih tehničkih karakteristika zahtjevaju veću visinu garaže, biće zamjenjene stare i dotrajale instalacije, uređena unutrašnjost zgrade, a i njen vanjski izgled, sredićemo asfaltnu površinu koja je istanjila pod pritiskom vozila, ali veoma je bitno što ćemo nakon toga dobiti i direktan izlaz na saobraćajnicu prema zapadnim dijelovima grada – rekao je Miljuš.\nMontažni objekat koji je pored Vatrogasnog doma, a u kojem je smještena gradska organizacija Crvenog krsta i prostorije Mjesnih zajednica, biće porušen, a oni će dobiti prostorije na drugim lokacijama u Prijedoru.\nNovac za rekonstrukciju zgrade, biće dijelom obezbjeđen od naknade koju privredna društva i pravna lica uplaćuju u visini 0,04 odsto od poslovnog prihoda za posebne mjere zaštite od požara. Od te naknade 40 odsto ide Vatrogasnom savezu RS, a 60 odsto u budžete lokalnih zajednica.\n– Ova sredstva su izuzetno važna za sve Vatrogasne jedinice, i dobrovoljne i profesionalne, i da nema te naknade radili bi u izuzetno teškim uslovima, jer njima nabavljamo vatrogasna vozila čija je cena od 250.000 KM pa na više, a evo i mi smo taj novac na gradskom računu za posebne namjene skupljali za rekonstrukciju doma unazad nekoliko godina – ističe Miljuš. Dodaje da bi radovi na domu trebalo da traju oko godinu dana i da neće ometati rad i dinamiku 37 prijedorskih vatrogasaca. Oni su najviše posla proteklih dana imali na gašenju dimnjaka.\n– U januaru smo gasili 18 požara na dimnjacima, što je mnogo kada se uzme u obzir da smo prošle cijele godine imali takvih 58 požara – poručuje Miljuš.


Većina zanatlija u sivoj zoni | SerbianForum\nSvega 40 odsto zanatlija danas radi legalno, ostali ne plaćaju poreze i ostale obaveze.Zanatlije: Siva zona guta prihod.U suzbijanje sive ekonomije treba uključiti sve inspekcijske službe, od tržišne do inspekcije rada.\nDržava zbog sive ekonomije godišnje gubi od pet do šest milijardi evra - tvrdi predsednik skupštine preduzetnika Privredne komore Srbije Miroslav Miladinović.\nPo njegovom mišljenju, teško je tačno precizirati koliki je broj onih koji rade na “crno”, ali se procenjuje da je zastupljenost sive ekonomije oko 60 odsto od ukupnog broja registrovanih malih i srednjih preduzeća i preduzetničkih radnji.\n"Na primer, u Kruševcu ima 4.020 registrovanih preduzetničkih radnji i oko 1.000 malih i srednjih preduzeća. Prema našim saznanjima, još oko 3.000 ljudi u gradu bavi se nekom vrstom delatnosti za koju ne plaća poreze i ostale obaveze", kaže Miladinović.\nNavodeći da u suzbijanje sive ekonomije treba uključiti sve inspekcijske službe, od tržišne do inspekcije rada, koja sada nema mogućnost da kontroliše neregistrovana preduzeća, Miladinović konstatuje da to treba što pre promeniti.


Institut za moderno obrazovanje, Author at INSTITUT ZA MODERNO OBRAZOVANJE - Страница 39 од 49\nInteraktivna radionica „Časovi razumevanja i radosti” za članove IMO\nVESTIBy Institut za moderno obrazovanje Monday December 16th, 2019\nInteraktivna radionica „Časovi razumevanja i radosti” za članove IMO U četvrtak, 12. decembra, u prostorijama Instituta za moderno obrazovanje, održana je zanimljiva NLP radionica „Časovi razumevanja i radosti”. Predavači su bili Tamara Vlahović i Bojana Šajatović, treneri razvojnih veština Life&Mind studija za edukaciju i NLP metodologiju, u okviru IANLP-a. Prisutne kolege imale su priliku da…\n„Stimulacija intelektualnog razvoja – primeri dobre prakse”\nARHIVA OSTALI PROGRAMI STRUČNOG USAVRŠAVANJABy Institut za moderno obrazovanje Wednesday December 11th, 2019\n„Stimulacija intelektualnog razvoja – primeri dobre prakse” U subotu, 7. decembra, Mensa Srbije, Udruženje „Kreativni učitelji” i Institut za moderno obrazovanje organizovali su akreditovanu tribinu pod nazivom „Stimulacija intelektualnog razvoja – primeri dobre prakse”. Cilj tribine je bio predstavljanje 30 najboljih radova koji su nagrađeni u okviru međunarodnog projekta – obeležavanja „Dana inteligencije 2019”. Kroz…\nMitovi i istine o darovitosti učenika\nARHIVA PREDAVANJABy Institut za moderno obrazovanje Monday December 9th, 2019\nOdržava se: 26. decembar 2019. od 18:00 časova Mitovi i istine o darovitosti učenika Centar za stručno usavršavanje Instituta za moderno obrazovanje poziva vas na predavanje pod nazivom „Mitovi i istine o darovitosti učenika” 26. decembra, u prostorijama Instituta (Masarikova 5, IV sprat Beograđanke, ulaz iz Kralja Milana), od 18:00 do 19:30 časova. Praćenjem ovog…\nNLP radionica „Časovi razumevanja i radosti“\nOdržava se: 12. decembar 2019. od 18:00 časova NLP radionica „Časovi razumevanja i radosti” Centar za stručno usavršavanje Instituta za moderno obrazovanje, u saradnji sa Akademijom razvojnih veština Life&Mind studio za edukaciju i NLP metodologije, u okviru IANLP-a, organizuje besplatnu NLP radionicu pod nazivom „Časovi razumevanja i radosti”, 12. decembra, u prostorijama Instituta (Masarikova 5,…


Otvorena fabrika autodelova ZF u Pančevu - Info 24\nNemačka kompanija ZF otvorila je fabriku autodelova u Pančevu, u prisustvu predsednika Srbije Aleksandra Vučića, što je najveća proizvodna investicija vredna ukupno 160 miliona evra i u okviru koje će biti zaposleno više od 1.000 ljudi.\n„Ovaj rotor i stator koji će se ovde spajati će biti ugrađivan u električni Volvo i druge najbolje evropske automobile. To će da se proizvodi ovde kod nas, tako da ćemo biti jedna od zemalja u regionu koja će imati proizvodnju “duše“ električnih automobila, koji su budućnost“, rekao je Vučić.\n„Time ćemo moći da sačuvamo malde ljude u našoj zemlji“, rekao je Vučić i dodao da fabrika ZF pokazuje koliko smo u prethodnom periodu kao zemlja izgubili vremena na glupe teme umesto da smo pravili ambijent za ovakve fabrike.\n„Rekao sam Hankelu i Jorgu dok smo obilazili fabriku da živimo za ovakve dane, mi koji se bavimo ovim poslom, jer tako pokazujemo rezultate svoga rada“, kazao je predsednik Srbije.\nVučić je zahvalio nemackcim prijateljima i svima u Srbiji koji su omogućili otvaranje te fabrike.\n„Možemo danas da se ponosimo ovom prelepom fabrikom“, rekao je Vučić i zahvalio posebno Milanu Grujiću, koga je nazvao „nemačkim Srbinom“ i istakao da je uradio veliki posao za otvaranje febrike.\n„Nadam se da ću imati tu čast. Pre manje od godinu dana, 21. juna, kada je udaren kamen temeljac ovde nije bilo ničeg osim malog šatora, a danas imamo veličanstvenu fabrku sa najsvremenijom tehnologijom“.\nPredsednik kaže da je u najvećoj nemačkoj fabrci u Evropi video „kuka robote“ i da je upravo to video i danas u fabrici ZF u Pančevu.\n„Obezbeđujemo sigurniju i bolju budućnost za mlade ljude Pančeva, južnog Banata i Beograda“.\nPredsednik kaže da je „velika je tuča“ među svim zemljama za investicije i da je zato veoma važno što smo kao država dobro uradili posao oko otvaran ja ove fabrike – ispunili svoje obaveze u dan precizno i odgovorno, jer smao tako možemo da privučemo i nove investitore.\n„U Pačevu će se živeti mnogo bolje nego danas i mnogo sam ponosan i srećan što otvaramo ovu fabriku. Uskoro ovde da postavljamo kamen temeljac i za druge fabrike. Živelo prijateljstvo Srbije i Nemačke“, poručio je Vučić.\nPredsednik Srbije Aleksandar Vučić rekao da je u prvih pet meseci ostvaren rast od 17 odsto direktnih stranih investicija.\n„Dobio sam upravo podatke Narodne banke Srbije da je u prvih pet meseci ove godine rast direktnih stranih investicija iznosio čak 17 odsto. To je za 17 odsto više nego u istom vremenskom periodu rekordne 2018. godine“, kazao je Vučić na otvaranju fabrike „ZF“ u Pančevu.\nAmbasador Nemačke u Srbiji Tomas Šib istakao da je proizvodni pogon „ZF“u Pančevu dokaz odlične ekonomske saradnje Nemačke i Srbije i ocenio da je Srbija ostvarila impresvne makroekonomske rezultate, koji će biti još bolji sprovođenjem daljih reformi.\nVučić u pismu Putinu: Dan Rusije više od praznika


Širi se istraga protiv lažnih medicinara koji su unakazili na desetine ljudi! - IndeksOnline.rs\nNaslovna srbija Beograd Širi se istraga protiv lažnih medicinara koji su unakazili na desetine ljudi!\nŠiri se istraga protiv lažnih medicinara koji su unakazili na desetine ljudi!\nBEOGRAD – Ministarstvo zdravlja dostavilo je Prvom osnovnom tužilaštvu u Beogradu dokaze o nezakonitom radu još dva lažna doktora za koja se sumnja da su u “divljim ordinacima” po privatnim stanovima unakazili više desetina pacijenata. Kako za “Blic” potvrđuju u Prvom tužilaštvu obe prijave stigle su ove godine i poslate su uz zahtev za prikupljanje potrebnih ovlašćenja policiji.\nKako saznaje Blic.rs, dva lažna doktora koje policija trenutno istražuje su Katarina Saveljić koja radi u “Estetskom centru Kataleja” i Aleksandra Paunović, vlasnica “Alex beauty studija” u Beogradu.\nAntikorupcijski tim Ministarstva zdravlja utvrdio je da niko od njih nema licencu Lekarske komore, dozvolu za rad, niti da se njihove “ordinacije” nalaze na spisku ustanova koje mogu da obavljaju zdravstvenu delatnost.\nSvi ovi lažni doktori svoje “ordinacije” i estetske centre otvarali su u luksuzno opremljenim stanovima u centru Beogada ili drugim elitnim krajevima poput Senjaka i Dedinja kako bi njihov posao pacijentima delovao što uverljivije.\nKako navodi Informer, sastanci sa pacijentima su se neretko prvo dogovarali u kafićima, a tek onda, nakon što se uvere da nije u pitanju nezadovoljan pacijent ili inspekcija, sprovodili u prostorije svojih salona.\nLažni doktori su na ovaj način zaradili ogroman novac, pošto su intervencije naplaćivali i po 2.000 evra, a pojedini pacijenti su umesto obećanog ulepšavanja dobili trajne ožiljke.\nUhapšena barbi “doktorka” i estetski kasapin\nU poslednjih desetak dana u Beogradu su uhapšena dva vlasnika estetskih salona koji su bez dozvola i znanja unakazili više od 10 pacijenata.\nОбјава коју дели Dr Sava unakazene (@savaknezevicsauvage_unakazene)\nPrvo je uhapšen estetski kasapin Sava Knežević, inače maser iz Batajnice, koji je u samom centru Beograda otvorio luksuznu ordinaciju koju je ukrasio sa brojnim diplomama koje su pacijentima delovale uverljivo, pa nisu ni slutili da Knežević doslovno na njima eksperimentiše. Sve dok im se nakon intervencije nisu pojavile jezive rane, trajna oštećenja, otoci… Tek tada su shvatili da su prevareni.\nPrethodni tekstZaplenjeno više kilograma narkotika i uhapšene četiri osobe (FOTO)\nSledeći tekstPolicija uhapsila osam osoba među kojima je i predsednik opštine Palilula


Tim povodom ministar za rad, zapošljavanje, boračka i socijalna pitanja Zoran Đorđević ukazuje da je veoma važno da se ustanove pridržavaju svih propisanih mera za zaštitu od virusa korona i da posete budu strogo kontrolisane.\nKako je istakao, veoma je važno da se vodi briga o korisnicima ustanova i da se strogo kontrolišu uslovi u kojima se odvijaju posete - da fizička distanca između korisnika i posetilaca bude dovoljna, da se koriste sva zaštitna sredstva i da uvek neko bude prisutan radi kontrole.\nOn je novinarima, ispred Gerontološkog centra Beograd, rekao da je preporuka da se i korisnicima koji su nepokretni, uz pomoć invalidskih kolica, omoguće posete, te da se, ukoliko je reč o najtežim slučajevima, to odvija putem video komunikacije, vibera ili vacapa.\nNaveo je da ustanove imaju obavezu da, bez obzira da li ima ili nema poseta, resornom ministarstvu šalju dnevne izveštaje - jedan ujutru i jedan na kraju radnog vremena.\nVršilac dužnosti direktora Gerontološkog centra Beograd Srđan Dimitrijević je rekao da se posete zakazuju, da ne traju duže od 15 minuta i da se kontrolišu.\n"Svaki posetilac mora da ima zaštitnu opremu - masku, vizir, rukavice, da se drže rastojanja bar dva metara, a mi preporučujemo tri metra. Posete ne traju duže od 15 minuta, a naša preporuka je da traju deset minuta", rekao je Dimitrijević.\n"Za sve je potrebno odobrenje ministarstva. Bilo šta da se dešava, bilo kakav ulazak u objekat mora pre toga da bude dozvoljen", rekao je Đorđević.\nNaveo je da postoje korisnici koji zbog zdravstvene situacije moraju da napuštaju objekat i dodao da se to odvija pod kontrolisanim uslovima.\n"Ukoliko se duže zadržavaju, mora da urade PCR test, vraćaju se nazad i moraju da budu u izolaciji koja traje 14 dana", rekao je Đorđević i istakao da su preduzete najrigoroznije mere, u interesu samih korisnika.\nKorona virus dom za stara lica Dom za stare virus korona stara lica


Kolumne & novosti: ZORAN KESIĆ i ekipa Njuz.neta - Strane plaže i „srpski svet“\nNapadi na našeg predsednika se nastavljaju. Dok vi jedete krofne i srčete sladolede po neprijateljskim hrvatskim, crnogorskim, albanskim i još uvek koliko-toliko prijateljskim grčkim plažama, protiv predsednika se urotilo kuso i repato, ne bi li zaustavilo nezaustavljiv progres Srbije i zasnivanje „srpskog sveta“.\nMožda ste, dok ispijate čaše te odvratne malvazije i pokušavate jezikom da isisate dagnje iz njihovih ljuštura, načuli da je u toku stvaranje „srpskog sveta“, ali niste baš sigurni šta je to? Objasnićemo vam. To vam je izum predsednika Aleksandra Vučića i ministra policije Aleksandra Vulina, koji podrazumeva objedinjavanje svih Srba gde god oni živeli. E, sad, pošto Srbi žive bukvalno po celom svetu, od Aljaske do Novog Zelanda i Japana, svet je, logično, već sada srpski, ali to treba objaviti i naterati, valjda, sve zemlje da priznaju da je svet - srpski. I naravno, naterati sve Srbe, gde god da žive, da budu deo „srpskog sveta“, mada ko to realno ne bi želeo i bez teranja?\nVelike sile, naravno, ne mogu da dozvole da ceo svet bude „srpski svet“, a ne mogu da podnesu ni to što smo najbolji u svemu, pa su uz pomoć domaćih izdajnika pokrenuli ofanzivu na predsednika Srbije. Najpre su mu podmetnuli kriminalce iz klana Belivuka da mu pomažu u različitim prilikama, kao što je razbijanje protesta ili obezbeđivanje inauguracije. Potom su predsednikovom sinu Danilu više puta u kadar prilikom fotografisanja podmetali kriminalca Acu Rošavog kako bi ga povezali sa huliganskim podzemljem, a na kraju su naterali i Veljka Belivuka i Marka Miljkovića da na sudu svedoče kako su tesno sarađivali sa najvišim državnim vrhom, koji ih je potom pustio niz vodu.\nSada, dok vi bahato jedete giros na Lefkadi, strane sile primorale su nezavisne medije da izveštavaju o stvarima koje nikako nisu u interesu predsednika Srbije, već u javnom interesu, a dobro znamo, kad se izveštava u javnom interesu - to nije ništa drugo nego izveštavanje protiv interesa predsednika Srbije.\nКoliko je stvar ozbiljna svedoči i to što je televizija Pink odlučila da u isto vreme u svoj studio smesti Vladimira Đukanovića, D. J. Vučićevića, Sarapu, Кrstića i Sašu Milovanovića, prenebregavajući sve preporuke o bezbednosti na radu zaposlenih i dozvoljenoj količini radioaktivnog zračenja koju gledaoci mogu da podnesu.\nI ne samo to. Dok vi spokojno mezite mrski milogorski pršut i sočne ustaške masline, Aleksandra Vučića mora da brani njegov koalicioni partner sa krajnje desnice Aleksandar Đurđev. On je, naime, preko svoje nevladine organizacije, pokrenuo „Peticiju za odlučnu odbranu ugleda i institucije predsednika Republike Srbije Aleksandra Vučića od medijskog rata koji protiv njega vode političke i interesne grupe u zemlji i okruženju i medijima pod njihovom kontrolom“.\nZanemarićemo činjenicu da Đurđev baš mora da poradi na veštini davanja naslova bilo čemu, a zanemarićemo i to što je dosta čudno da nevladinu organizaciju ima neko ko je predsednik stranke (Srpska liga) i deo vlasti (izabran je za poslanika u Skupštini Vojvodine na listi PUPS-a), jer postoji nešto mnogo bizarnije – imena potpisnika.\nTu je pola SNS-a, zatim viđeniji socijalisti, ministri i generalno oni od kojih se očekuje da odlučno brane ugled institucije Vučić. Tu su, zatim, oni koji verovatno pojma nemaju šta su potpisali (rijaliti zvezda Кija Кockar, influenserka Ruža Rupić), pa oni koji vrlo dobro znaju šta su potpisali (Aca Lukas), ali i oni koji ništa nisu potpisali (Vanja Bulić, Milovan Drecun), ali su se ipak našli na spisku.\nSvega ovoga, naravno, ne bi bilo da ste svi vi skorojevići letovali u Srbiji, jer biste mogli da reagujete i da odbranite predsednika kad je potrebno. Ovako, spao je na Đurđeva, Vučićevića i ostale krstiće. A vi se brčkajte i pijte malvaziju. Predsednik vam je to obezbedio.


Fakultetu političkih nauka, Univerzitet u Beogradu.\nCilj ovog rada je da se analizom sadržaja odgovarajuće literature skrene pažnja naučnoj javnosti na istorijski značaj ratovodstvenih poduhvata Teodora pl. Milutinovića Višnjegorskog i krajiških Srba, koji su služili u Carsko-kraljevskoj vojsci u bitkama protiv Velike armije na području Dalmacije, Dubrovnika i Boke Kotorske 1813. i 1814. godine. Ističu se, kao i u prethodnom broju „Političke revije“, njihove vojničke vrline i veština ratovanja tokom oslobađanja Ilirskih provincija. U radu se posmatraju i srpsko-francuski odnosi tokom Napoleonovih ratova, a ukratko i ratni put krajišnika koji su služili kao oficiri i vojnici u Velikoj armiji. Takođe, promišlja se i o političkim i etnografskim konsekvencama ratovanja Teodora pl. Milutinovića Višnjegorskog i njegovih jedinica na posmatranom području, koje su oblikovale međe Austrijskog Carstva na krajnjem jugu monarhije, a sticajem istorijskih okolnosti i savremenih granica Republike Hrvatske.


Spahiu traži podršku pape za nezavisnost Kosova - Region - Dnevni list Danas\nPočetna » Svet » Region » Spahiu traži podršku pape za nezavisnost Kosova\nSpahiu traži podršku pape za nezavisnost Kosova\nFoto: EPA-EFE/VATICAN MEDIA HANDOUT EDITORIAL USE ONLY/NO SALES\nGlavni muftija Albanije Bujar Spahiu otputovao je u posetu Vatikanu gde ga je primio papa Franja, od kog je zatražio podršku za nezavisnost Kosova, javlja portal Kossev pozivajući se na prištinsku Gazetu Express.\nU polučasovnom razgovoru govorilo se i o političkim temama, a Spahiu je tokom audijencije zatražio od pape Franje podršku države Vatikan za nezavisnost Kosova.\nIpak, glavna tema bila je mirna koegzistencija religija u Albaniji, kao i Dokument o ljudskom bratstvu koji su potpisali veliki imam Al Azhara, Ahmed Tajib i papa Franja.\n„Papa je pohvalio posebnu ulogu koju je odigrao poglavar Spahiu u promociji i širenju širom Albanije dokumenta potpisanog u Abu Dabiju o ljudskom bratstvu“, navodi se u saopštenju Muslimanske zajednice Albanije, prenosi Gazeta Express.\nSusret pape i poglavara Muslimanske zajednice Albanije prvi je te vrste od osnivanja MZA. Uz Spahiua je, zajedno sa pratećom delegacijom, sve vreme bila otpravnica poslova Albanije u Vatikanu, Majljinda (Majlinda) Dodaj.\nBujar SpahiuKosovoPapa FranjaVatikanPriština


Turska planira da uvede skladištenje energije u buduće solarne projekte\nTursko ministarstvo energetike je angažovalo norvešku globalnu konsultatantsku firmu DNV GL da izradi studiju izvodljivosti o integraciji rešenja za skladištenje energije u projekte korišćenja energije sunca, kako bi utvrdilo da li skladištenje energije u okviru budućih solarnih projekata može dodatno smanjiti troškove proizvodnje energije, javile su svetske agencije pozivajući se na saopštenje iz DNV GL.\nStudija, koja će biti sprovedena u naredna tri meseca, treba pruži analizu tehnologije skladištenja energije širom sveta kako bi se utvrdili konkretni pretkvalifikacioni i tehnički kriterijumi koji mogu dovesti do nižih nivelisanih troškova proizvodnje struje iz energije sunca u Turskoj, kaže se u saopštenju DNV GL.\nRazmatranje uvođenja rešenja za skladištenje energije u sistem aukcija za solarne projekte u Turskoj je korak za primer, kazao je Andreas Šreter, izvršni potpredsednik DNV GL za region centralne Evrope i Mediterana.\nU februaru ove godine, turski ministar energetike Berat Albajrak je rekao da je počeo rad na pripremi konkursa za dva nova projekta za proizvodnju struje iz energije sunca i vetra, oba sa kapacitetom od po 1 GW, izvestila je tada turska novinska agencija Anadolija.\nStrateški cilj Turske je da do 2030. godine 30% ukupne proizvodnje električne energije bude iz obnovljivih izvora, a sa ovim novim solarnim projektom turska vlada pokušava da dostigne cilj od 5 GW instalisanih kapaciteta za solarnu energiju do 2023. godine, navodi se u saopštenju DNV GL.\nTagovi: aukcije, skladištenje energije, solarna energija\nPočetna » Vesti » Električna energija » Turska planira da uvede skladištenje energije u buduće solarne projekte


Glavni tužilac Međunarodnog krivičnog suda za bivšu Jugoslaviju Serž Bramerc (Serge Brammertz) nominovan je za Nobelovu nagradu za mir, saopštio je Međunarodni institut za bliskoistočne i balkanske studije (IFIMES) iz Ljubljane.\nKako se navodi u saopštenju te organizacije, koja je Bramerca predložila za Nobelovu nagradu, nominaciju su potpisale visoke i ugledne ličnosti iz različitih država u rangu predsednika parlamenta, šefa države, predsednika ustavnog suda, poslanika Evropskog parlamenta, ministara, ambasadora i drugih.\nU obrazloženju nominacije se navodi da je Bramerc "odigrao ključnu ulogu u promovisanju pomirenja i obnove poverenja između ugroženih zajednica na prostoru bivše Jugoslavije, što su osnovni uslovi za ponovno uspostavljanje i održavanje trajnog mira".\n"Kroz njegov poseban odnos sa žrtvama, pokazao je odlučnost da traži punu saradnju država i vlada zemalja bivše Jugoslavije, a izražavao je i snažnu podršku nacionalnim pravosudjima" na teritoriji njihove bivše zajedničke države, dodaje se u saopštenju.\nPrema oceni IFIMES-a, Bramerc "tretira sve žrtve jednako, i izražava podršku njihovim naporima da njihov status bude uredjen i prava priznata".\nMeđu konkretnim merama podrške žrtvama, IFIMES ističe snažnu podršku predlogu Saveta bezbednosti UN za osnivanje fonda za kompenzaciju žrtvama teških zločina počinjenih tokom ratova na prostoru bivše Jugoslavije.


Zanimljiv grad - Glas Podrinja\nPoseta direktora Italijanskog\ninstituta za kulturu\nU Gradskoj kući u utorak upriličen je prijem za direktora Italijanskog instituta za kulturu u Beogradu Davida Skalmanija. Tom prilikom gradonačelnik Nebojša Zelenović i gost David Skalmani razgovarali su o budućoj saradnji u oblasti kulture i umetnosti.\nPrema rečima direktora Italijanskog instituta za kulturu Davida Skalmanija Šabac je veoma privlačan grad kako za privrednu saradnju tako i za saradnju u oblasti kulture i obrazovanja. Italijanski institut za kulturu nalazi se u Beogradu i planira da svoju aktivnost rada proširi na teritoriju čitave Srbije. Ovo je samo jedan od razloga posete Šapcu, gradu koji se izdvaja po tome što veliku pažnju posvećuje kulturi.\n- Moja očekivanja od ovog susreta su da započnemo i da nastavimo saradnju na polju kulture između Italijanskog instituta za kulturu i grada Šapca. Šabac mi deluje kao zanimljiv i živ grad. Znamo da je veoma bogato italijansko prisustvo ovde i mi bismo želeli da budemo deo ove zajednice. Tako da želimo da sarađujemo u razmeni italijanske i srpske kulture, da organizjemo različite događaje u gradu i pre svega da zajednički učestvujemo u programima na kraće i duže staze - istakao je direktor Italijanskog instituta za kulturu u Beogradu David Skalmani.\nGradonačelnik Nebojša Zelenović istakao je značaj posete, jer Šabac ima veoma dobru saradnju sa italijanskim kompanijama koje posluju na teritoriji grada i uvek je otvoren za nova prijateljstva i partnerstva. Saradnja u oblasti kulture samo je jedan aspekt dobrih italijansko-srpskih odnosa koji zaslužuju pažnju.\n- Drago mi je što imamo goste iz Italije, kao što smo nedavno imali prijatelje iz Francuske. Mi širimo prijateljstvo, trudimo se da napravimo dobre odnose iz kojih će se stvoriti obostrana korist. Šabac je grad koji je potpuno otvoren i želi da sarađuje, sklapa nova i produbljuje postojeća prijateljstva, a sve to u obostranom interesu. Želimo da živimo bolje kao lokalana zjednica i mislim da ako postoji neka zajednica kojoj treba posvetiti pažnju u Srbiji što se tiče razvoja biznisa i otvorenosti prema drugima i zajednica koja sledi put ka Evropskoj uniji, to je Šabac. Mi ovde imamo četiri italijanske kompanije koje sada rade i traže nove ljude da budu deo njihove poslovne politike. Razgovaramo sa još dve nove kompanije koje treba u Šapcu da započnu svoje investicije. Sve ovo je sasvim dovoljno polazište da unapredimo saradnju i kroz kulturu još više približimo ono što je dobra emocija kod naših ljudi prema italijanskoj kulturi i prema italijanskim firmama i njihovom načinu poslovanja. Praksa je pokazala da naši sugrađani imaju volju i želju da rade u italijanskim kompanijama. Oni imaju jako dobru politiku poslovanja i pristup prema ljudima koji su zaposleni u njihovim kompanijama. To je ono što grad Šabac podržava i italijanska strana zna koliko Grad ceni takav pristup, kao i italijanski ambasador čiji dolazak u naš grad očekujem – naglasio je gradonačelnik Nebojša Zelenović.\nNakon prijema u Gradskoj kući italijanski gosti obišli su Muzej šabačkih Jevreja, Šabačko pozorište, Narodni muzej, Biblioteku šabačku i Udruženje „Dante Aligijeri“.


"Preporučuje se izbjegavanje putovanja" U Njemačku se ne može ući tek tako, ovo su pravila koja važe za građane Srbije - BIGportal.ba\n“Preporučuje se izbjegavanje putovanja” U Njemačku se ne može ući tek tako, ovo su pravila koja važe za građane Srbije\n31 Januara, 2021 31 Januara, 2021 0175\nBudući da se epidemiološka situacija u Njemačkoj ne smiruje, za ulazak u ovu zemlju i dalje važe rigorozne mjere na granici, a to se između ostalog odnosi i na putnike iz Srbije.\nPutovanja u Njemačku u turističke svrhe nisu dozvoljena, a opšta preporuka je da se odustane od putovanja koja nisu prijeko potrebna.\nZa veliki broj zemalja, među kojima je i Srbija, ograničen je ulazak u Njemačku. Tim povodom ambasada Njemačke u Beogradu podsjeća državljane Srbije koji su uslovi za ulazak u ovu zemlju.\nPod kojim uslovima državljani Srbije mogu da putuju za Nemačku?\nDržavljani Srbije koji imaju dozvolu boravka u Njemačkoj ili nacionalnu vizu i nadalje imaju mogućnost da putuju u Njemačku.\nMeđutim, preporučuje se izbjegavanje putovanja sa namjerom kratkotrajnog boravka u zemlji.\nU nastavku su navedeni uslovi pod kojima je omogućen ulazak za kratkotrajan boravak u Njemačkoj, s tim da Ambasada ne preuzima garanciju za potpunost navedenih informacija, već preporučuje putnicima da prije svakog ulaska u Njemačku provjere detaljne informacije za put objavljene na sajtu njemačkog Ministarstva unutrašnjih poslova.\nU načelu, za ulazak članova porodice sa srpskim državljanstvom za privremenu posjetu porodici važi sljedeće:\n– Članovi užeg kruga porodice sa srpskim državljanstvom (supružnici, partneri iz registrovanih životnih zajednica i maloljetna djeca ili roditelji maloletne djece) koji su u braku/registrovanoj životnoj zajednici sa njemačkim državljaninom, državljaninom Evropske unije ili srpskim državljaninom koji ima boravišnu dozvolu za Njemačku imaju pravo, bez vize, da putuju u privremenu posjetu porodici.\nDužni su da prilikom ulaska u Njemačku dokažu svoju pripadnost užem krugu porodice stavljanjem na uvid međunarodnih isprava izdatih u Srbiji ili isprava izdatih u Njemačkoj (na primer, izvod iz matične knjige vjenčanih, izvod iz matične knjige rođenih).\n– Članovi porodice prvog i drugog stepena koji ne spadaju u uži krug porodice (punoljetna djeca, roditelji punoljetne djece, braća i sestre i baka i djed) državljana Njemačke, Evropske unije ili državljana Republike Srbije koji imaju boravišnu dozvolu u Njemačkoj, načelno imaju pravo da uđu u Njemačku isključivo u svrhu privremene posjete porodici, ukoliko postoji hitan razlog za to putovanje (kao što je recimo rođenje djeteta, vjenčanje ili sahrana).\nDužni su da prilikom ulaska u zemlju stave na uvid potvrdu/ispravu kojom dokazuju hitan razlog, neposredni vremenski kontekst za odlazak u posjetu i rodbinsku vezu (izvod iz matične knjige vjenčanih, izvod iz matične knjige rođenih…)\nDalja rodbina sa srpskim državljanstvom nema pravo za ulazak u zemlju.\nTakođe, srpskim državljanima koji bez vize zbog hitnog medicinskog tretmana ili zbog neodložnih poslovnih obaveza moraju kratkotrajno da borave u Njemačkoj, u načelu je omogućen ulazak u Njemačku jedino ako neophodnost putovanja mogu dokazati stavljanjem na uvid neophodnih potvrda.\nPrijava, negativan test, kućna samoizolacija\nPored toga, i dalje važi digitalna prijava ulaska, obaveza testiranja prije izlaska iz zemlje i obaveza kućne samoizolacije.\nDržavljani Srbije dužni su da se prije izlaska iz zemlje elektronski prijave preko linka: http://www.einreiseanmeldung.de/\nPo obavljenoj registraciji dostavlja se elektronska potvrda u pdf-formatu koju su dužni da stave na uvid prevozniku prilikom čekiranja za let kao i njemačkoj graničnoj policiji pri ulasku u zemlju, piše Blic.\nNajbrži blindirani automobil na svijetu je tunirani Audi RS7\nSamsung potvrdio da radi na klizećim i uvijajućim displejima


"Poslednjih meseci doživeli smo najdublji ekonomski pad u nemačkoj (posleratnoj) istoriji. Dobra vest je: najgore bi trebalo da bude iza nas i stvari se polako pokreću na bolje. No nakon dubokog pada oporavak će biti postepen", izjavio je Jens Veidman za nedeljno izdanje dnevnog lista Frankfurter Allgemeine Zeitung, prenosi Biznisinfo.\nReagujući na komentare da je Nemačka poznata kao "štedljiva" nacija, sada dramatično odrešila kesu, Veidman je kazao: "Slika švapske domaćice često je pogrešno prikazana. Ona ne štedi zbog štednje, već da bi imala novca koji može razumno trošiti u slučaju da nastupe teška vremena. A upravo to je ovde slučaj", prenela je AFP.\nOd štednje do trošenja\nPodsetimo, vlada kancelarke Angele Merkel zaprepastila je sve u martu kada je otkrila paket za spas u iznosu od 1,1 bilion evra, razbijajući time dugogodišnju dogmu o neuzimanju novog duga za finansiranje mera.\nRanije ovog meseca, rečeno je da će uložiti još 130 milijardi evra u razne šeme, uključujući smanjenje PDV-a, radi podsticanja ekonomije.\nZastoj od marta\nKao i države širom Evrope, i Nemačka je sredinom marta zatvorila škole, prodavnice i poslala radnike kući da zaustavi širenje korona virusa. Učinak zdravstvene krize gurnuo je ekonomiju u duboku recesiju za koju se veruje da je najgora od Drugog svetskog rata.\nNo nakon što je stopa novih infekcija naglo opala, najveća evropska ekonomija početkom maja počela je da ublažava ograničenja, iako su još uvek na snazi pravila kojima se naređuje održavanje socijalne distance i zabranjuju veliki događaji.\nUprkos tome, poboljšana zdravstvena situacija i ogromna podrška vlade pomogli su podizanju poslovne klime, a istraživanja pokazuju da je poverenje među ulagačima poraslo do najvišeg nivoa pre finansijske krize.


dobija dom zdravlja\nDom zdravlja "Zvezdara" juče je proslavio jubilej, više od pola veka pružanja primarne zdravstvene zaštite pacijentima. Nakon poslednjeg renoviranja, koje je još u toku, ova medicinska ustanova primarne zdravstvene zaštite danas izgleda savremeno, a i usluga u njemu je na zavidnom nivou.\n- Sve ordinacije su maksimalno opremljene najmodernijim aparatima, a jedna od specifičnosti Doma zdravlja su edukativne poruke koje se iz zvučnika čuju na svakom odeljenju. Autori poruka su zaposleni u ovoj medicinskoj ustanovi, njihov osnovni cilj je uticanje na pacijente da vode računa o svom zdravlju, kao i da im se skrati vreme dok čekaju - kaže direktorka Branka Grujić.\nNakon prve racionalizacije medicinskog kadra ovde je ostalo 610 lekara i medicinskih sestara, a pacijenti primarnu zdravstvenu zaštitu mogu da dobiju u 15 ambulanti. Najinteresantniji deo Doma zdravlja je pedijatrija, koja je zahvaljujući donaciji jedne grčke firme oslikana motivima iz bajki, pa deca prosto obožavaju da dolaze kod lekara. Takođe, ovde postoji i fontana i dosta cveća pa pacijenti sa zadovoljstvom dolaze kod lekara.\nNajveća želja direktorke Doma zdravlja "Zvezdara" je izgradnja ogranka u Mirijevu na koji se čeka već nekoliko godina.\n- Taj dugoočekivani objekat bi nam mnogo pomogao jer je Mirijevo ogromno naselje, i pacijentima kojih ima oko 70. 000 bi sigurno bilo lakše da pomoć lekara potraže u svom naselju nego da se šetaju po celom gradu - reči su direktorke Branke Grujić.\nDom zdravlja je počeo sa radom davne 1954. godine kao Peti dom narodnog zdravlja, a u njemu je tada radilo svega 60 zdravstvenih radnika.


RTS :: Brnabićeva i Joksimovićeva sa Žofreom i ambasadorima članica EU o reformama i otvaranju klastera\nPolitika Brnabićeva i Joksimovićeva sa Žofreom i ambasadorima članica EU o reformama i otvaranju klastera\npetak, 22. okt 2021, 13:15 -> 13:51\nPremijerka Ana Brnabić i ministarka za evropske integracije Jadranka Joksimović sastale su se sa šefom Delegacije Evropske unije u Srbiji Emanueleom Žofreom i ambasadorima država članica Unije.\nTeme sastanka bili su Paket proširenja Evropske unije (EU) za 2021. godinu i Izveštaj Evropske komisije (EK) o Srbiji za ovu godinu, kao i naredni koraci u procesu pristupanja Uniji, saopšteno je iz Vlade Srbije.\nAna Brnabić je naglasila da je sastanak održan po objavljivanju izveštaja EK, a pre finalne odluke država članica o tome da li će podržati otvaranje klastera, te da Srbija ima kontinuiranu komunikaciju sa EU delegacijom i svim državama članicama i otovoreno razgovara u vezi sa daljim reformama, a pre svega u oblasti vladavine prava.\n"Posebno je važno to što je Evropska komisija jasno dala ocenu da smo dostigli kriterijume neophodne za otvaranje dva klastera poglavlja i danas smo u prilici da predstavnicima EU i država članica pružimo i dodatne informacije o usvajanju i sprovođenju svih neophodnih reformi. Zbog toga nam je značajno što se ovaj sastanak održava odmah nakon Izveštaja o napretku, a pre finalne odluke država članica o tome da li će podržati otvaranje klastera", rekla je Brnabićeva.\nIzrazila je uverenje da će i ta dodatna pojašnjenja doprineti dobijanju saglasnosti za formalni nastavak pregovora do kraja ove godine.\n"Našim građanima posebno je važno što je postignut napredak u svim segmentima vladavine prava, kao i to što je taj napredak rezultat snažnijeg političkog liderstva i zajedničkog delovanja svih institucija Srbije. Želimo dodatni napredak u svim oblastima, a naročito u vladavini prava i za to nam je značajna kontinuirana komunikacija sa EU delegacijom u Srbiji i svim državama članicama", rekla je Brnabićeva.\n"Napredak zabeležen u svim oblastima"\nMinistarka Jadranka Joksimović je istakla da Izveštaj obezbeđuje potrebnu ravnotežu u oceni svega što je Srbija ostvarila u prethodnom periodu.\nKako je rekla, veoma je važno za dalji reformcki proces da je evidentirano da je Srbija ispunila sve kriterijume za otvaranje svih 12 poglavlja u dva klastera: klastera 3 koji se odnosi na inkluzivni rast i kompetitivnost i klastera 4 - Zelena agenda, digitalizacija i održiva povezanost.\nTakođe, kako je podvukla, u već otvorenom klasteru 1, koji se odnosi na osnove vladavine prava, konstatovan je napredak u svim oblastima - u reformi pravosuđa, slobode izražavanja i medija, borbe protiv korupcije, osnovnih ljudskih i manjinskih prava, borbe protiv organizovanog kriminala.\n"U nekim segmentima sprovođenje reformi je brže, a u drugim je ta dinamika nešto sporija, ali je napredak uočen u svim oblastima i zabeležen je i u samom Izveštaju", kazala je Joksimovićeva.\nKako je naglasila, uverena je da će opšte ocene Evropske komisije, koje govore u prilog iskrenosti, posvećenosti i sposobnosti vlade da u doba pandemijske krize sprovodi politike od značaja za proces pristupanja, biti dovoljan orijentir državama članicama da se usaglase oko daljeg otvaranje klastera.\n"Podstičemo Srbiju i očekujemo da ispuni obaveze"\nAmbasador Evropske unije u Srbiji Emanuel Žofre zahvalio je vladi što je sazvala sastanak sa ambasadorima država članica EU, što je, kako kaže, pozitivan pokazatelj posvećenosti Srbije jačanju dijaloga o reformama radi rešavanja prioriteta i neophodnih aktivnostiidentifikovanih u godišnjem izveštaju Evropske komisije.\nŽofre je podsetio da Izveštaj odražava povećan broj inicijativa vlade za ispunjavanje kriterijuma EU poslednjih meseci, koje imaju potencijal da se pretoče u opipljiv napredak kada se u potpunosti sprovedu.\nTakođe, podsetio je i da su EU i njene članice, ranije ovog meseca na Brdu kod Kranja, ponovo potvrdile posvećenost Unije evropskoj perspektivi Srbije i procesu pridruživanja.\nAmbasador Žofre je dodao da su lideri EU na Brdu izrazili očekivanje da će partneri na Zapadnom Balkanu, uključujući Srbiju, jasnom i doslednom javnom komunikacijom preneti prednosti pristupanja EU i njenih investicija.


NSinfo: Sledeće godine kreće gradnja nadzemne garaže u centru\nSledeće godine kreće gradnja nadzemne garaže u centru\nNovi Sad će verovatno tokom 2017. godine krenuti u uređenje lokacije u Šafarikovoj i Uspenskoj ulici gde bi trebalo da se sagradi višespratna garaža, saznaje 021.rs.\nOvo će biti prva javna garaža koja se gradi u centru Novog Sada i trebalo bi da omogući da se značajno reši problem sa nedostatkom parkinga u najstrožem centru grada. Procenjena vrednost ove investicije je 312 miliona dinara.\nU lokalnoj vlasti su se odlučili za ovu lokaciju jer se tu najviše napredovalo sa pripremama oko projektovanja i vlasništva nad zemljištem, a presudilo je i to što je gradnja podzemnih garaža mnogo skuplja. Naime, Novi Sad trenutno prema urbanističkim planovima ima predviđeno gradnju podzemnih garaža ispod Trga Republike, ulice Modene, Trga galerija, a pominjalo se i da bi još jedna podzemna mogla da bude ispod zelene površine pored Skupštine Vojvodine.\nTakođe, planovi predviđaju i višespratne garaže, pored pomenute u Šafarikovoj i Uspenskoj ulici i u Dunavskoj pored dve zgrade Muzeja, Njegoševoj, u Ulici Papa Pavla i još nekoliko manjih u širem delu centra. Sve one se nalaze u gradskim planovima već godinama, neke i decenijama, ali sem nekoliko projekata koji su se bavili mogućnošću da se tako nešto sagradi i povremenih pompeznih najava tokom predizbornih kampanja, ni u jednom slučaju se skoro nije ništa uradilo iako je bar jedan garaža od nekoliko stotina mesta potrebna Novom Sadu, piše 021.rs.\n... centar, garaža, Novi Sad, parking, radovi


Meteorolozi najavljuju - ništa od zime u decembru, objavljena detaljna prognoza, evo kada će pasti prvi sneg - alo.rs\nAUTOR: Alo.rs/I.L. DATUM I VREME: 30.11.2020. 18:40\nKako ističu prognostičari, u narednih 30 dana u našoj zemlji smenjivaće se sunce, vetar, kiša i susnežica.\nVeći deo decembra biće bez snega u nižim predelima, kažu meteorolozi. U prvoj polovini ovog meseca sigurno neće biti snežnog pokrivača, dok bi u drugoj polovini, oko Svetog Nikole, 19. decembra, mogle da se očekuju slabe snežne padavine. Ipak, ni tada se sneg neće dugu zadržati.\nIako se juče na Avali i okolnim naseljima oko Beograda zabelelo i pao je koji centimetar snega, snežni pokrivač se brzo otopio zbog temperatura iznad nule. Po svoj prilici, većeg snega tokom ovom meseca u gradovima neće ni biti.\nKako ističu prognostičari, u narednih 30 dana u našoj zemlji smenjivaće se sunce, vetar, kiša i susnežica. Formiranje snežnog pokrivača moguće je samo na planinama. I ove sedmice očekuje nas hladno i vetrovito vreme, dok za vikend sledi preokret, pa bi temperature mogle da idu i do 15 stepeni.\n- Hladno vreme se očekuje u utorak, ali sa sunčanim intervalima. U sredu sledi naoblačenje, uz pojačanje jugoistočnog vetra. U četvrtak će biti oblačno sa kišom, a počeće da duva i jaka košava. Nešto toplije vreme nas očekuje u petak, ali će i dalje duvati jak vetar, na jugu Banata sa olujnim udarima. Maksimalna temperatura u petak biće do 11 stepeni - istakao je Đorđe Đurić, meteorolog "Weather2Umbrella".\nKako dodaje naš meteorolog, još toplije vreme očekuje nas u subotu i nedelju, kada će temperature dostizati i 15 stepeni u pojedinim mestima.\n- Za dane vikenda temperature će biti iznad proseka za ovo doba godine, na zapadu će dostizati i 15 stepeni dok će u Beogradu biti 13. Ipak, duvaće i dalje jak vetar, pa će subjektivni osećaj biti da je temperatura nešto niža - zaključio je Đorđe Đurić.\nHITAN TRANSPORT I DRAMA NA PUTU ZA BEOGRAD Šta se desilo sa devojčicom iz Valjeva koja je popila 70 tableta antidepresiva?\nNOVE MERE KRIZNOG ŠTABA Razmatra se radikalno rešenje\nEvo da li deca mogu da vas zaraze koronavirusom!\nmaa gde bre mozete da predvidite vreme dalje od 10tak dsna, ali maximum\nnema ni kise ni snega u BGD DO APRILA 2021\nKod nas u Vlasotince već pao 😀


"Rezultat, igra, organizacija - Zvezda je mašina": U Ljutice Bogdana ponosni na evropski start - Telegraf.rs\nFudbaleri Crvene zvezde priredili su još jedno nezaboravno veče svojim navijačima, sada to već redovno rade iz sezone u sezonu, a novi razlog za ponos je perfektan start u Ligi Evrope i pobeda nad opasnom Bragom rezultatom 2:1.\nTim povodom navijačima se obratio predsednik kluba Svetozar Mijailović, pohvalio je čitav klub za sve što radi poslednjih godina u Evropi i podvukao fenomenalnu organizaciju na svim nivoima, rad struke i igrača, i menadžmenta koji se brine da sve kockice budu posložene po najvišim standardima.\n- Čestitke igračima, stručnom štabu, upravi, a posebno svim zvezdašima na novoj pobedi u Evropi. Nastavljamo u prepoznatljivom stilu koji nas je krasio prošle sezone, kada smo beležili sjajne rezultate u grupnoj fazi Lige Evrope. Ono što je nedostajalo prošle godine jesu navijači na tribinama. Zato je ova pobeda još lepša sa njima, atmosfera je bila fenomenalna, navijanje tokom svih 90 minuta i na kraju radost zvezdaša je nešto što želimo da vidimo na svakoj utakmici. Pored pune severne tribine koja nam daje dodatnu snagu na terenu, izuzetno nas raduje veliki broj dece na tribinama. Evropska Zvezda je vratila porodice na stadion što nam je i bio cilj, veliko je zadovoljstvo bilo prisustvovati jučerašnjoj utakmici koja je u svim segmentima bila na vrhunskom nivou – istakao je Mijailović za klupski sajt.\nNije propustio predsednik kluba sa Marakane da istakne da je organizacija meča bila na zavidnom nivou.\n- Sve je izgledalo perfektno od razvoja događaja na terenu, pa do same organizacije meča. Tribine su bile ispunjene u odnosu na dozvoljen kapacitet zbog situacije sa korona virusom, a to je 50% stadiona. Ispoštovali smo sve što je od nas zahtevano, nije bilo lako s obzirom na to da je kovid protokol striktan. Zvezda je pokazala odgovoran odnos prema zajednici i jedina žal ostaje zbog ljudi koji nisu bili u mogućnosti da budu na tribinama, budući da karata nije bilo za sve, a interesovanje bilo izuzetno veliko.\nOsvrnuo se Mijailović i na činjenicu da Crvena zvezda petu godinu zaredom igra grupnu fazu evropskog takmičenja, kao i igrače koji su pojačali naš tim tokom leta.\n- Svake godine imamo sve bolji tim, ovo je peta sezona da igramo u grupnoj fazi evropskog takmičenja, što je ozbiljan rezultat. Zvezda je tamo gde i pripada i ne mislimo da zaustavljamo veliku Zvezdinu evropsku "mašinu". Moram da pohvalim sportski sektor koji je odradio odličan posao kada su u pitanju pojačanja. Posebno bih istakao Dionija i Dragovića koji su bili odlični, Dragović nam uliva sigurnost i smirenost koja je i više nego potrebna u ovakvim mečevima. Od Dionija tek očekujemo sjajne partije, period adaptacije polako prolazi i nema sumnje da će iz meča u meč biti sve bolji.


Vi ste ovde: Overa / RADNI ODNOS / MIŠLJENJA MINISTARSTVA / Prestanak radnog odnosa / Otkaz ugovora o radu kada je ugovoren probni rad\n„Članom 36. Zakona o radu („Sl. glasnik RS“, br. 24/2005, 61/2005, 54/2009, 32/2013 i 75/2014 – dalje: Zakon) propisano je da ugovorom o radu može da se ugovori probni rad za obavljanje jednog ili više povezanih, odnosno srodnih poslova utvrđenih ugovorom o radu, koji ne može da traje duže od šest meseci.\nZakonom je utvrđeno pravo poslodavca i zaposlenog da tokom trajanja probnog rada otkažu ugovor o radu. Naime, članom 36. stav 3. propisano je da pre isteka vremena za koji je ugovoren probni rad, poslodavac ili zaposleni može da otkaže ugovor o radu sa otkaznim rokom koji ne može biti kraći od pet radnih dana. Poslodavac je dužan da obrazloži otkaz ugovora o radu.\nPrema tome, ako pre isteka probnog rada, odnosno u toku njegovog trajanja zaposleni ne zadovolji potrebe poslodavca, poslodavac može da mu otkaže ugovor o radu bez sprovođenja procedure, ali je dužan da ispoštuje otkazni rok od najmanje pet radnih dana. Napominjemo da je poslodavac u obavezi da u slučaju otkazivanja ugovora o radu zaposlenom pre isteka probnog rada, u rešenju o otkazu ugovora o radu obrazloži razloge za otkaz. Zaposleni ima pravo da protiv rešenja o otkazu pokrene spor pred nadležnim sudom.\nNadalje, članom 36. stav 4. propisano je da zaposlenom koji za vreme probnog rada nije pokazao odgovarajuće radne i stručne sposobnosti prestaje radni odnos danom isteka roka određenog ugovorom o radu.\nIz navedenog sledi da poslodavac u toku probnog rada vrši ocenu sposobnosti zaposlenog, te ako je ta ocena nezadovoljavajuća poslodavac će rešenje o otkazu dati saglasno članu 36. stav 4. i članu 185. stav 5. Zakona.“\nMišljenje Ministarstva za rad, zapošljavanje, boračka i socijalna pitanja br. 011-00-00450/2014-02 od 01.09.2014. godine\nTags: probni, probni rad\nProbni rad i otkaz ugovora o radu\nPravo poslodavca na otkaz ugovora o radu sa ugovorenim probnim radom Nije u suprotnosti sa Ustavom propisivanje većih prava u pogledu radnih odnosa...


Krunić: Surduličani protiv nas u poslednja tri meča nisu izgubili\n29. mart, 2019.\nEkipa Čukaričkog u okviru 28.kola Super lige Srbije na svom stadionu dočekuje goste iz Surdulice, ekipu Radnika. Zbog negativnih rezultata u prethodnim duelima sa Surduličanima stručni štab ’’brđana’’ sa puno opreza priprema ovu utakmicu.\nDomaći tim je ove sezone ostvario četrnaest pobeda, uz osam remija i pet poraza, pa sa 50 bodova na svom kontu trenutno zauzima 4.mesto na tabeli. U prethodnom kolu su kao gosti podelili bodove sa ekipom Vojvodine, a rezultat je bio 0:0. Gosti su ove sezone ostvarili deset pobeda, uz pet remija i dvanaest poraza, pa sa 35 bodova na svom kontu trenutno zauzimaju 8.mesto na tabeli. U prethodnom kolu su na svom terenu savladali ekipu Napretka, a rezultat je bio 1:0. Prethodni duel ovih rivala odigran tokom jesenje polusezone u Surdulici ekipa Radnika je rešila u svoju korist, a rezultat je bio 1:0 (0:0).\nŠef stručnog štaba ’’brđana’’ Simo Krunić istakao je da je za vreme odsustvovanja njega i grupe igrača zbog reprezentativnih obaveza ostatak ekipe dobro radio, a zatim naglasio da je Radnik ozbiljna ekipa koja im nikako ’’ne leži’’:\n’’Znali smo da će na treninzima tokom reprezentativne pauze ostati samo deset igrača, pa smo prema tome i napravili sistem rada. Očigledno je, po onome što sam zatekao pri povratku, da je rađeno veoma dobro. Naravno da nam pričinjava ogromno zadovoljstvo i satisfakciju što Čukarički ima toliki broj reprezentativaca, nadam se da će taj trend biti nastavljen i ubuduće. Surduličani protiv nas u poslednja tri meča nisu izgubili, imaju dve pobede i jedan remi. Ozbiljan su tim, blizu toga da obezbede plasman u plej-of. Čeka nas veoma zahtevna utakmica.’’\nMeč 28.kola Super lige Srbije između Čukaričkog i Radnika igra se sutra, u subotu 30.marta 2019.godine, sa početkom u 17:00 časova.\nBerber: Ušli u formu koju ćemo pokušati da održimo što…\nĐuričić: Mi imamo naš put, na kojem je sledeća prepreka…\n10 Voždovac 31 38\n11 Metalac 30 38


Biden: SAD će uvesti sankcije vojnim zvaničnicima Mjanmara\nAmerički predsjednik Joe Biden tokom govora u Bijeloj kući o situaciji u Mjanmaru (Foto: REUTERS/Carlos Barria)\nAmerički predsjednik Joe Biden izjavio je da će SAD uvesti sankcije vojnim zvaničnicima Mjanmara koji su u toj zemlji početkom februara sproveli vojni puč.\nTvrdeći da izbori održani u Mjanmaru prošlog novembra nisu bili regularni – vojni zvaničnici su uhapsili političke lidere, među kojima Aung San Su Ći i predsednika Vina Minta, uvodeći vanredno stanje.\nBiden je rekao da, osim uvođenja sankcija mjanmarskim vojnim zvaničnicima i njihovim porodicama, SAD traže način da tamošnje generale spriječe da koriste novčane fondove na teritoriji SAD-a u iznosu od jedne milijarde dolara.\nAmerički predsjednik rekao je da državni udar sproveden u Mjanmaru podstiče izrazitu zabrinutost – pozvavši još jednom vojne predstavnike da oslobode, kako se izrazio, demokratske lidere te zemlje.\nBiden je rekao da je svjestan da svijet pažljivo prati događaje u Mjanmaru i da se neće ustezati od primjene dodatnih mjera.\nPortparol partije Nacionalne lige za demokratiju (NLD), koju Su Ći predvodi, objavio je početkom februara da je naloženo da sa predsjednikom Vin Mintom i drugim liderima bude zadržana u pritvoru dvije nedjelje.\nVojska Mjanmara saopštila je da je to što su preuzeli vlast, na - kako planiraju - godinu dana, bilo neophodno jer vlada nije reagovala na tvrdnje o prevari na izborima u u novembru, na kojima je stranka NLD Aung San Su Ći ostvarila ubjedjivu pobjedu.\nNovi saziv parlamenta trebalo je da počne sa radom u ponedjeljak prvog februara.\nMjanmar blokirao Facebook zbog poziva na građansku neposlušnost\nState Department osudio nasilje nad demonstrantima u Mjanmaru


Velika nagrada Ivo Andrić dodeljena Handkeu i Danojliću – RASEJANJE.info\nVelika nagrada Ivo Andrić dodeljena Handkeu i Danojliću\n23.12.2020 05.01.2021 Katarina\tDrugi mač, milovan Danojlić, Pater Handke, roman, Velika nagrada Ivo Andrić\nVelika nagrada Ivo Andrić za najbolju knjigu u 2020. godini pripala je nobelovcu Peteru Handkeu za roman „Drugi mač“ , dok je nagradu za životno delo Ivo Andrić dobio pripovedač, romansijer i esejista Milovan Danojlić, koji živi i radi u Parizu.\nTako je odlučio žiri u sastavu Muharem Bazdulj, Jovan Delić i Želidrag Nikčević.\n„Retki su pisci tako bogatog razuđenog opusa, visoke književne kulture i odgovornosti pred delom, jezikom, svetom i životom, svojim narodom, svojom zemljom i istorijom kao što je Milovan Danojlić. Njegova kreativna pesnička priroda i retko jezičko osećanje, koje se nije istupilo već se izoštravalo i usavršavalo u susretu sa stranim jezicima, kulturama i književnošću“, rečeno je za Danojlića. Milovan Danojlić je pesnik, pisac, esejista, prevodilac i publicista koji živi i radi u Parizu.\nZa Hankeovu knjigu „Drugi mač“ predstavnik žirija Jovan Delić je naglasio da u tom delu „bezbroj puta oklevetanom, iracionalno i nepravedno ubijanom srpskom narodu, doživljava kao priča o sebi i kao melem za bezbrojne rane“. „Zato se ova knjiga izdvaja između svih ostalih izdanja u 2020. godini i zato je krunisana Velikom nagradom Ivo Andrić. Ta knjiga daje nadu u istorijsku i književnu istinu“. On je naglasio da neće biti preveliko iznenađenja ukoliko se Peter Handke pojavi oko Svetog Save u Beograd ili Andrićgrad da primi vredno priznanje. Za razliku od Handkea Danojlić najverovatnije neće dolaziti u toku pandemije, pošto zdravstveni problemi igraju veliku ulogu.\n← Kristina Đorđević iz Bazela ovogodišnji dobitnik nagrade Švajcarskog saveza hemije\nOnlajn nastavničko veće Srpske škole u Švajcarskoj →\nMemorijal Save Šumanovića


ROK ISTIČE ZA DEVET DANA: Džakula tražio da se UO UIO izjasni o Radišićevoj ponudi | Banjaluka.net\nROK ISTIČE ZA DEVET DANA: Džakula tražio da se UO UIO izjasni o Radišićevoj ponudi\nUpravni odbor Uprave za indirektno oporezivanje (UIO) BiH usvojio je danas odluku o prvom privremenom poravnanju za 2021. godinu prema kojoj FBiH treba uplatiti Republici Srpskoj 11,9 miliona maraka.\nNa istoj sjednici je direktor UIO Miro Džakula tražio da bude riješen i problem smještaja te institucije u Banjaluci, saznaje portal Capital.\nRok da se UIO izjasni na ponudu firme „Grand Trade“ Mile Radišića, kojom im nudi zgradu u centru Banjaluke po cijeni od skoro 100 miliona maraka, ističe krajem ovog mjeseca.\nNovac u Savjetu ministara BIH, odnosno nedostajućih oko 65 miliona maraka, nije još obezbijeđen.\nNakon sjednice UIO dato je saopštenje za javnost u kome nije pomenut problem smještaja, ali je navedeno da je na sjednici razmatran budžetski zahtjev UIO za iduću godinu, u okviru koga je, kako CAPITAL saznaje, Džakula i spomenuo problem s smještajem UIO u Banjaluci.\n„Nakon iznesenih sugestija i primjedbi prihvaćen je zaključak predsjednika UO Vjekoslava Bevande da se taj materijal koriguje u UIO i dostavi na narednu sjednicu na izjašnjenje“, navedeno je u saopštenju.\nNa današnjoj sjednici usvojena je i Odluka o utvrđivanju privremenih koeficijenata za raspodjelu sredstava s jedinstvenog računa za četvrti kvartal ove godine. Prema utvrđenim koeficijentima, u posljednjem kvartalu FBiH pripadaće 62,52 odsto prihoda, a Republici Srpskoj 33,93 odsto prihoda, dok Brčko distriktu pripada 3,55 odsto prihoda s jedinstvenog računa.\nUO UIO dao je saglasnost na Prednacrt Zakona o porezu na dodanu vrijednost (PDV), koji je već bio predmet rasprave i naknadno je upućen na izjašnjenje entitetskim parlamentima. Glavni razlog za donošenje novog Zakona o PDV-u je potpuno usklađivanje i harmonizacija s propisima Europske unije (EU) koji regulišu sistem plaćanja poreza na dodanu vrijednost.\nČlanovi UO danas su usvojili izmjene i dopune Pravilnika o primjeni Zakona o akcizama u BiH jer je to bilo nužno zbog primjene Odluke o utvrđivanju carinske tarife za 2021. godinu kako bi se uskladile tarifne oznake.\nUO je primio je k znanju izvještaj o finansijskoj reviziji za 2020. godinu uz konstataciju da se preporuke revizora trebaju realizovati u narednom periodu.\nRazmatrali su i redovnu informacija o aktivnostima UIO u posljednja tri mjeseca gdje je konstatovano da se rješavaju negativne posljedice pandemije COVID-19 te da su i povećani prihodi u odnosu na isti period prošle godine za oko 472 miliona KM.\nInformisani su i sa problemom u primjeni Odluke o privremenoj raspodjeli prihoda od putarine za izgradnju autoputeva i izgradnju i rekonstrukciju drugih cesta, te je odlučeno da se hitno uputi urgencija nadležnim kako bi nastavili rad svi članovi Radne grupe za izradu konačne metodologije raspodjele prihoda od putarine.\nUO je usvojio i zaključak da obavijeste Savjet ministara BiH u vezi s problemima u vezi s implementacijom rješenja Suda BiH u naplati potraživanja od UIO po osnovu tužbe Republike Srpske.


Vulin: Radom se mogu promeniti mnoge stvari - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Vulin: Radom se mogu promeniti mnoge stvari\nVulin: Radom se mogu promeniti mnoge stvari\nsreda, 11 novembar 2015 09:16\tTanjug\nMinistar za rad, zapošljavanje, boračka i socijalna pitanja Aleksandar Vulin otvorio je renovirani paviljon Zavoda za smeštaj odraslih "Male pčelice" u Kragujevcu i poručio da je ta ustanova dokaz da se radom mogu promeniti mnoge stvari.\n"Od svih institucija socijalne zaštite očekujemo da sopstvenim radom, trudom i sredstvima utiču na poboljšanje života korisnika usluga i osiguranika", rekao je Vulin. Naglašavajući da su među prioritetima Ministarstva rada i Vlade Srbije ulaganja u institucije socijalne zaštite, Vulin je podsetio da je vlada u te institucije 2013. i 2014. uložzila 416 miliona dinara, kao i 684 miliona dinara 2014. i 2015. godine. "Očekujem da će ta ulaganja u ove institucije da se nastave", rekao je Vulin i ponovio da je kragujevački Zavod primer i dokaz da radnom aktivacijom korisnici mogu da povećaju sopstvena sredstva. Ministar je dodao da radna aktivacija nije samo ekonomska kategorija, već je i nada korisnicima Zavoda da se osete korisnim i dobrim, da mogu sebe da leče radom i poboljšaju zdravstveno stanje. Vulin je istakao da je prioritet ministarstva i licenciranje ustanova socijalne zaštite i izjednačavanje usluga u njima.\nDirektor Zavoda Vladica Stanojević rekao je da je paviljon "Biser" renoviran sopstvenim sredstvima u iznosu od 25 miliona dinara. "Objekat je površine oko 3.000 kvadratnih metara, ima oko 200 ležajeva, a svaka soba ima nov nameštaj i televizor ", napomenuo je on. Objašnjavajući na koji način Zavod prihoduje, Stanojević je podsetio da ta ustanova ima svoju ekonomiju, da godišnje proizvodi 120 tona mesa, kao i da ima svoju pekaru zahvaljujući kojoj godišnje ostvari uštedu od oko 70.000 evra. Takođe, dodao je da Zavod ima i 11 radionica u kojima korisnici proizvode razne proizvode domaće radinosti. "Mi smo dobar primer socijalnog preduzetništva", ocenio je Stanojević. Zavod za smeštaj odraslih u Kragujevcu ima oko 900 korisnika i najveća je ustanova te vrste na Balkanu.\nfoto: A. Vulin / RTS arhiva


Oktobar, 2008 No. 90\nMINISTAR ZDRAVLJA POSETIO ASOCIJACIJU MEDIJA\nMinistar zdravlja u Vladi Srbije, Tomica Milosavljević posetio je, neposredno pred obeležavanje prvih «sto dana» vlade sedište Asocijacije medija. Milosavljevićevi domaćini bili su direktori i glavni urednici medijskih kuća okupljenih oko Asocijacije medija. Posetu Asocijaciji i prisustvo velikog broja čelnih ljudi medijskih kuća Milosavljević je iskoristio za detaljno informisanje o svim aktivnostima ovog ministarstva usmerenim ka poboljšalju zdravstvene zaštiote u Srbiji. Milosavljević je susret sa glavnim urednicima i direktorima medijskih kuća iskoristio i za detaljno pojašnjenje stavova Ministarstva o mogućnosti angažovanja lekara u privatnim medicinskim ustanovama, pojeftinjenju lekova, proizvodnji vakcina, rekonstrukciji kliničkih centara. Istovremeno zatražio je i podršku medijskih kuća okupljenih oko Asocijacije medija za akcije koje će Ministarstvo sprovoditi u narednom periodu, a koje se, pre svega, odnose na preventivne mere. Posebno se osvrnuo na onu koju će Ministarstvo uskoro lansirati pod nazivom «Srbija u borbi protiv raka». Okupljeni predstavnici medijskih kuća istakli su potrebu buduće bolje saradnje u podršci ovakvim i sličnim humanittarnim akcijama.\n„NOVOSTI“ PROSLAVILE 55. ROĐENDAN\nKompanija „Novosti“ (član Asocijacije medija) proslavila je jubilarni 55. rođendan svog matičnog izdanja, dnevnog lista „Večernje novosti“. Prijemu, koji je tim povodom priređen u Domu Narodne skupštine Srbije prisustvovao je veliki broj prijatelja Kompanije i lista iz političkog, javnog, kulturnog i privrednog života. Prisutne su pozdravili Nebojša Bradić, ministar kulture u vladi Republike Srbije i Manojlo Vukotić, generalni direktor i glavni urednik Kompanije „Novosti“. Generalni direktor Kompanije „Novosti“ istakao je da će „Večernje novosti“ i dalje biti narodne novine, demokratske i proevropske orijentacije ponosne na tradiciju i nacionalna osećanja svog naroda, visoko profesionalno odgovorne, nestranačke i modernog izraza.\nVukotić je istakao da je u istoriji lista dugoj 55 godina distribuirano više od 6,5 milijardi primeraka „Večernjih novosti“. U tom periodu ostvareno je i nekoliko apsolutnih rekorda u istoriji štampanih medija u bivšoj Jugoslavji i Srbiji kada je reč o tiražima: 5.maja 1980. godine list je štampan u tiražu od 1.030.150 primeraka. Najtiražnija sedmica u istoriji štampe na ovim prostorima bila je od 6. do 12. aprila 1987. godine, kada su „Novosti“ štampane prosečno dnevno u 586.000 primeraka, najtiražniji mesec bio je april 1987. kada je ostvaren prosek od 512.110 primeraka. a 1987. godina bila je i najtiražnija godina u istoriji štampe na ovim prostorima zahvaljujući dnevnom proseku od 407.012 primeraka koji su ostvarile „Večernjih novosti“.\nODRŽANA UVODNA RASPRAVA O IZMENI MEDIJSKIH ZAKONA\nU Beogradu je u organizaciji Ministarstva kulture održana uvodna rasprava o izmeni medijskih zakona u Srbiji. Skupu su prisustvovali predstavnici državnih organa i institucija, nacionalnih i lokalnih medija, novinarskih i medijskih asocijacija, nacionalnih saveta i nevladinih organizacija. Skupu nisu prisustvovali predstavnici javnih servisa RTS i RTV čiji generalni direktori su prethodno u zajedničkom saopštenju izrazili neslaganje sa načinom organizacije ovog skupa.\nSkup je otvorio minister kulture Nebojša Bradić, a u uvodnom delu su govorili i ministarka za telekomunikacije i informatičko društvo Jasna Matić i minister trgovine i usluga Slobodan Milosavljević. Bradić je istakao da je reč o početku važnog posla prilagođavanja medijske regulative odgovarajućoj regulative Evropske unije.\nSkup je prema rečima Dragana Janjića, pomoćnika ministra kulture za informisanje, organizovan sa ciljem da radna grupa predstavi plan rada i da svi učesnici na početku posla iznesu svoja mišljenja i sugestije. Veći broj učesnika istakao je potrebu aktivnog uključivanja predstavnika medijske industrije u predstojeće aktivnosti radne grupe.\nRTS I RTV ODBILI POZIV MINISTARSTVA KULTURE\nRadio-televizija Srbije i Radio-televizija Vojvodine nisu prihvatili poziv Ministarstva kulture za učešće u javnoj raspravi na početku procesa prilagođavanja propisa o medijima evropskim standardima.\nDirektori javnih servisa Aleksandar Tijanić i Dina Kurbatvinski-Vranešević naveli su u zajedničkom saopštenju da postupak formiranja Komisije za izmenu zakona o medijima nije bio transparentan i da sastav te grupe pokazuje „pristrasnost u korist određenih interesnih i medijskih grupacija”.\nOni su naveli da je radna grupa sastavljena većinom od stručnjaka koji su pre nekoliko godina napisali postojeće zakone, koji u praksi nisu zadovoljili evropske standarde, i koji su sad pozvani da te svoje zakone popravljaju. Oni smatraju da je prvo trebalo organizovati javnu raspravu da se utvrde slabe tačke postojećih zakona, a potom transparentno formirati komisiju.\nKako se navodi u saopštenju, RTS i RTV će formirati svoje komisije koje će pripremiti predloge i amandmane na postojeće predloge novih zakone i staviće ih na uvid javnosti, parlamentarnim strankama, medijima i evropskim institucijama.\nDNEVNI LIST „BLIC” PREŠAO SA QUARKA NA IN-DESIGN\nOd prvog oktobra u redakciji dnevnog lista „Blic” (član Asocijacije medija) počela je primena i prelom lista u novom softverskom paketu InDesign. Ovo je prva redakcija viskotiražnih plaćenih dnevnih izdanja, sa dnevnom produkcijom od oko 125 strana, u Srbiji koja je prešla sa programa Quarkxpress na In-Design.\nInDesign je profesionalni „alat” za pripremu za štampu i dizajn, koji menja definiciju profesionalnog izdavačkog alata za grafičke dizajnere i prepress profesionalce. U „Blicu” kažu da će primena InDesigna u mnogo čemu unaprediti Blicovo dosadašnje poslovanje, jer omogućava dalje poboljšanje ukupnog redakcijskog sistema „Woodwing” koji unapređuje i ubrzava komunikaciju zaposlenih na procesu preloma i novinskog dela ove redakcije.\nPrednosti uvođenja InDesigna omogućuju da dnevni list „Blic” nastavi da prati svetske trendove kroz integraciju određenih alata koji su bitni u krajnjoj izradi strana.\nNAJUSPEŠNIJI „TELEKOM SRBIJA”\n„Telekom Srbija” (pridruženi član Asocijacije medija) opet se „upisao” kao kompanija broj jedan po ostvarenoj dobiti od 11,5 milijardi dinara. Prate ga kompanije poput NIS-a (8,0 milijardi), „Telenor” (6,46 milijardi) i AIK banka sa 4,6 milijardi dinara. Podaci su nave3deni u publikaciji „Biznis top 2007”, koju izdaje kompanija „Biznis i finansije”.\nNUNS I ANEM ZAHTEVAJU IZMENU STATUTA BEOGRADA\nNezavisno udruženje novinara Srbije (NUNS) i Asocijacija nezavisnih elektronskih medija (ANEM), obratili su se Skupštini grada Beograda sa zahtevom da iz Nacrta statuta grada Beograda briše odredbu člana 26. stav 1. tačka 5, kojom se Grad ovlašćuje da osniva televizijske i radio-stanice, novine i druga sredstva javnog obaveštavanja. Nacrt statuta usvojen je na sednici Skupštine grada Beograda, održanoj 16.septembra i potom upućen na javnu raspravu.\nNUNS i ANEM ukazali su Skupštini grada da je članom 14. stav 2. Zakona o javnom informisanju predviđeno da država i teritorijalna autonomija, kao i ustanova, preduzeće i drugo pravno lice koje je u pretežnom delu u državnoj svojini, ili koje se u celini, ili pretežnim delom, finansira iz javnih prihoda ne mogu osnivati medije, te je u tom smislu sporna odredba Nacrta statuta očigledno nezakonita.\nInicijativu NUNS-a i ANEM-a podržali su Asocijacija nezavisnih lokalnih medija - Lokal Press, Nezavisno drustvo novinara Vojvodine (NDNV) i Udruženje novinara Srbije (UNS).\nMAGAZIN „STORY” PROSLAVIO TREĆI ROĐENDAN\nMagazin Story je 6. oktobra proslavio svoj treći rođendan najeskluzivnijim partyjem u Srbiji – Celebrities Only.\nSpektakularan odziv srpskih javnih ličnosti – glumaćkih velikana, muzičkih zvezda, sportskih asova, koje su prošetale najdužim crvenim tepihom u družavi do velelepnog umetničkog paviljona Cvijeta Zuzorić u kojem je prijem bio održan, najbolji je dokaz koliko je Story omiljen ne samo među čitaocima, nego i celebritiesima srpske javne scene.\nEkskluzivno pravo da na malim ekranima prenese deo svečanosti imala je televizija Pink, dok su pravo da fotografišu poznate zvanice na crvenom tepihu, prvi put dobile i kolege iz ostalih novinskih i televizijskih redakcija. Magazin "Story" pripada paleti revijalnih izdanja izdavačke kuće Adria Media Srbija koja je član Asocijacije medija.\nJAPAN NA BEOGRADSKOM SAJMU KNJIGA\nU Beogradu je 20. oktobra svečano otvoren 53. Međunarodni beogradski sajam knjiga. Tema ovogodišnjeg sajma je „Dva veka Velike škole“, a zemlja počasni gost ovogodišnjeg sajma je Japan. Sajam je otvorio akademik Dragoslav Mihailović a u ime zemlje, počasnog gosta otvaranje Sajma je pozdravio japanski pisac Nacuki Ikezava. Ovaj romanopisac, pripovedač, esejista, pesnik i prevodilac, svojim književnim delom svrstao se u najznačajnije savremene pisce Japana. Pored štanda počasnog gosta na kome su predstavljena savremena japanska književnost i izdavaštvo, Japan priprema izložbu plakata o modernoj japanskoj arhitekturi “Kjoto”, kao i ciklus japanskih filmova u Muzeju Jugoslovenske kinoteke. Poslednjeg dana Sajma knjiga, Tadashi Nagai, ambasador Japana, zemlje počasnog gosta ovogodišnjeg beogradskog sajma knjiga, svečano će predati Otvorenu knjigu ambasadoru Grčke, zemlji počasnom gostu sledećeg 54. međunarodnog beogradskog sajma knjiga. Sajam knjiga u Beogradu biće otvoren do 26. oktobra.\nZBOG PETRIČIĆA MUZEJ PROMENIO RADNO VREME\nIzuzetno interesovanje posetilaca za retrospektivnu izložbu “Autobiografika” svetski poznatog ilustratora i karikaturiste Dušana Petričića, koja je otvorena 2. oktobra, navelo je čelne ljude Muzeja primenjene umetnosti u Beogradu da donesu odluku o promeni radnog vremena ove renomirane kulturne institucije. Izložbeni prostori Muzeja, čija su se vrata do sada, radnim danima, zatvarala u 17 časova, ubuduće će posetiocima biti dostupni do 20.00 časova, čime će biti omogućeno da znatno veći broj posetilaca vidi ovu izuzetnu izložbu. Odluka o izmeni radnog vremena važiće do Nove godine, a uprava Muzeja će nakon toga analizirati posetu i doneti definitivnu odluku. Dušan Petričić i David Albahari u međuvremenu sa u ovom prostoru promovisali novu knjigu za decu “Ema i jež koji nestaje”.\nNAJPRODAVANIJE KNJIGE KOMPANIJE «NOVOSTI»\nKompanija «Novosti» je u prigodnoj brošuri posvećenoj 55. godišnjici lista „Večernje novosti“ objavila top listu najprodavanijih knjiga u periodu od kada su „Novosti“ u martu 2004. godine, pokrenule sopstvenu izdavačku delatnost. Na prvom mestu ove liste je Bulgakovljeva knjiga «Majstor i Margarita» sa 124.758 prodatih primeraka. Na drugom mestu je „Prokleta avlija“ Ive Andrića. Još dve knjige prodate su u tiražima od preko sto hiljada primeraka: Tolstojeva «Ana Karenjina» je prodata u 109.290 primeraka, a Nabokovljev roman „Lolita“ u 104.000 primeraka. U okviru četiri osnovne biblioteke Kompanija „Novosti“ je objavila više od 100 naslova, a u periodu od četiri i po godine prodato je više od 4.000.000 primeraka knjiga.\nCOM TRADE GROUP I LG ELEKTRONICS POTPISALI UGOVOR O SARADNJI\nComTrade Group (pridruženi član Asocijacije medija), najveća ICT korporacija u regionu Jugoistočne Evrope, potpisao je novi ugovor sa multinacionalnim gigantom, kompanijom LG Electronics vredan više desetina miliona evra.\nOvaj ugovor obezbediće srpskom tržištu izbor od oko 1.000 proizvoda iz LG ponude potrošačke elektronike po specijalnim cenama, koje su usklađene sa kupovnom moći naših građana. Proizvodi će biti dostupni u maloprodajnim objektima širom Srbije.\nPlanirano je da u narednom periodu ove dve kompanije pokrenu više društveno odgovornih projekata u oblasti školstva, zdravstva i sporta, čime će biti ostvarena velika korist za domaću ekonomiju, ali i za društvo u celini.\nOBELEŽEN 9. OKTOBAR – SVETSKI DAN POŠTA\nJavno preduzeće PTT saobraćaja „Srbija” (pridruženi član Asocijacije medija) i ove godine, po tradiciji, je početkom oktobra obeležilo – Svetski dan pošte.\nSvake godine 9. oktobra obeležava se dan kada je 1874. godine u Bernu održan Osnivački kongres Svetskog poštanskog saveza, jedne od prvih i najvećih međunarodnih nevladinih organizacija. U radu Osnivačkog kongresa učestvovale su 22 poštanske uprave, među kojima i Kneževina Srbija, što rečito govori o ugledu naše zemlje u tadašnjim evropskim i svetskim okvirima. Danas, 134 godine posle toga, PTT Srbije je ravnopravni član svetske poštanske porodice i predstavlja značajan servis duboko ukorenjen u svakodnevnim ličnim navikama i privrednom životu zemlje.\nNa kongresu Svetskog poštanskog saveza, koji je održan 1939. godine u Buenos Airesu, odlučeno je da se 9. oktobar slavi kao Svetski dan pošte. Osnovna misija Svetskog poštanskog saveza jeste unapređivanje univerzalne poštanske usluge, jer pouzdane i pristupačne poštanske usluge spadaju u osnovna ljudska prava.\nPRESS OBELEŽIO POJAVLJIVANJE JUBILARNOG 1.000. BROJA\nDnevne novine Press obeležile su početkom oktobra značajan jubilej - izlaženje 1.000. broja! Glavni i odgovorni urednik svih izdanja „Press pablišing grupe“ Đoko Kesić istakao je da «dnevne novine Press danas na tržištu Srbije imaju vrlo zavidan tiraž, ugled i uticaj». Prema njegovim rečima, od prvog broja pa do danas „Press pablišing grup“ izrastao je u ozbiljnu izdavačku kuću, koja ima i izdanje Pressa za Republiku Srpsku, najtiražnije dnevne novine na tim prostorima, zatim regionalno-poslovne novine Biznis, kao i mesečnike Fejm i Total tenis. Kesić je, takođe, istakao da je ova kuća «smogla snage da zida svoju štampariju i poslovnu zgradu, što je za ovo kratko vreme izuzetan rezultat». Prvi broj dnevnih novina Press pojavio se na kioscima 14. decembra 2005. godine.\nŠVAJCARSKA: GODIŠNJI PROSECI DNEVNIH NOVINA\nPočetkom oktobra švajcarski Biro za oditovanje tiraža saopštio je detaljne podatke o tiražima realizovanim u ovoj zemlju u periodu jun 2007. do jul 2008. godine. U ovom broju Newslettera prenosimo jedan deo podataka koji se odnosi na listove koji se štampaju na nemačkom i francuskom jeziku.\nPlaćene novine na namačkom\nBesplatne novine na nemačkom\nBlick am Abend (provisory figures)\nPlaćene novine na francuskom\nLe Matin Semaine(weekdays)\nPOSKUPLJUJE ROTO PAPIR\nJedan od najvećih svetskih proizvođača roto papira na svetu, norveška kompanija Norske Skog najavila je značajno povećanje cena roto papira u 2009. godini. Prema saopštenju čelnih ljudi kompanije, na većini evropskih tržišta cene će biti povećane za 75 evra po toni, a na tržištu Velike Britanije i još nekim evropskim tržištima cena po toni će biti povećana za 100 evra. U poređenju sa trenutnim cenama roto papira reč je o povećanju u rasponu od 15 do 20 procenata.\nU SLOVENIJI STARTOVAO „STORY“ MAGAZIN\nKompanija Adria Media Ljubljana početkom oktobra lansirala je na tržište Slovenije prvi broj magazina „Story“. Reč je o širom sveta dobro poznatom magazinu iz kategorije „celebrity magazines“ koji je na tržištu Srbije upravo proslavio treći rođendan. Prvi broj slovenačke verzije magazina „Story“ štampan je u tiražu od 26.000 primeraka i na obimu od 100 stranica.\nNEMAČKA NAJBOLJE POZICIONIRAN NACIONALNI BREND\nPrema nedavno saopštenim podacima National Brand Index (NBI), Nemačka je kao sveukupni brend ubedljivo na prvom mestu, a prate je Velika Britanija i Kanada. Na petom mestu je Australija, a poslednje među deset najbolje rangiranih zemalja na svetu su Sjedinjane Američke Države.\nNBI se od 2005. godine bavi procenjivanjem pozicija koje pojedine zemlje zauzimaju kao sveukupni brendovi.\nU VELIKOJ BRITANIJI RASTU PRIHODI OD MOBILNOG OGLAŠAVANJA...\nPrema procenama stručnjaka britanske telekomunikacione kompanije 02, oglašavanje putem mobilne telefonije ima sjajnu perspektivu. Po iznesenim predviđanjma, izdvajanja za ovu vrstu oglašavanja trebalo bi da se uvećaju za više od 150 procenata u narednih pet godina. Stručnjaci tvrde da oglašivači postaju sve više svesni finansijskih ušteda, koje im pruža ovakva vrsta oglašavanja.\n… A OPADA PRIHOD OD OSTALIH OGLASA\nIzdvajanja za oglašavanje u Velikoj Britaniji opala su za jedan procenat u periodu maj/jul 2008. godine uprkos činjenici da cene tv oglašavanja nikada nisu bile niže u proteklih 15 godina. Stručnjaci traže razloge ovog trenda u kresanju propagandnih budžeta najvećih oglašivača među kojima je svakako na prvom mestu kompanija Proctor&Gamble. Britanski stručnjaci upravo ovu kompaniju označavaju kao “glavnog krivca” za pad prihoda od oglašavanja u pomenutom periodu navodeći podatak da je kompanija Proctor&Gamble skresala svoje oglasne budžete ni manje ni više nego za 16,1 milion funti.\nIFRA EXPO OD 27. DO 30. OKTOBRA\nTehnički i organizacioni razvoj novinske i izdavačke industrije glavna su tema IFRA EXPO izložbe koja će se od 27. do 30. oktobra ove godine održati u Amsterdamu. Pod motom “Velika slika” na sajmu u Amsterdamu ove godine učestvuje više od 330 izlagača mašina, prateće opreme i softera namenjenih novinskim izdavačima širom sveta. Izložbeni prostor zauzima više od 13.000 m2 amsterdamskog sajma RAI, a očekuje se da izložbu posetiti preko 10.000 medijskih stručnjaka iz celog sveta.